ТАТУ журналистларни 1 август имтиҳонларини кузатишга таклиф қилади\nМуҳаммад Ал-Хоразмий номидаги Тошкент ахборот технологиялари университети 1 август куни университетда бўлиб ўтадиган тест имтиҳонларини кенг миқёсда ёритиш мақсадида, оммавий ахборот воситалари вакилларини жараёнларни бевосита кузатишга таклиф қилади\nЭслатиб ўтамиз, жорий йилда ТАТУ мамлакатимиз олий таълим муассасалари орасида илк маротаба тест синовларини ўтказиш жойида биометрик ва паспорт маълумотлари асосида абитуриентларни назорат қилиш ва бошқариш тизимини татбиқ қилди.\nБиометрик ахборотни олиш, сақлаш ва ишлов беришга махсус дастурий таъминот жавоб беради. Биометрик паспорт маълумотлари ва бармоқ излари сканери текшируви асосида абитуриентларнинг маълумотлар базасини яратилиши ва жараённинг автоматлаштирилиши имтиҳонни назорат қилиш ва бошқариш тизиминини осонлаштиради. Бу тизим кириш имтиҳонлар ўтадиган ОТМ ҳудудида бегона шахслар ҳозир бўлишининг олдини олади.\nТест имтиҳонлари 9 та обект (ТАТУ, Тошкент алоқа касб-ҳунар коллежида, Юнусобод туманидаги 63-, 70-, 86-, 220-, 250-, 260-, 272-сон мактаб бинолари)да ўтказилади.\nОммавий ахборот воситалари вакилларини тест синовларини ошкора ва шаффоф, адолат мезонлари асосида ўтказилишини назорат қилиш мақсадида, 1 август куни Муҳаммад Ал-Хоразмий номидаги Тошкент ахборот технологиялари университетига таклиф қиламиз.


«Битта айбим Тошкентда туғилмаганим эди» — президент «прописка» ҳақида гапирди – Газета.uz\nПрезидент Шавкат Мирзиёев бир вақтлар Тошкентда «прописка» олиш азоб бўлгани, унинг ўзи ҳам институтда фан номзоди бўлмагунча «прописка"сиз бўлганини эсга олди. «Битта айбим — Тошкентда туғилмаганим учун эди. Нима дегани бу? Адолат эмас-ку бу», — дея таъкидлади у.\nLotinchada 22 сентябрь 2021, 20:17 Сиёсат Жамият\nЎзЛиДеПдан президентликка номзод Шавкат Мирзиёев Хоразмда сайловчилар билан учрашувда «прописка» ва фуқаролик масаласи ҳақида гапирди. Бу ҳақда ЎзЛиДеП ахборот хизмати хабар берди.\n«Мен ҳаётимда кўп қийинчиликларни кўрганман. Уйсиз яшаш, уйланиб болам билан ижарама-ижара яшаш… Шунинг учун мен кўп уй қураман. Биламанки, бир пайтлар Тошкентда „прописка“ олиш азоб эди, мумкин эмасди. Иккинчи қарорим, Тошкентда „прописка“ олиш ҳаммага… Ўзларингиз ҳам сезяпсизлар, ҳозир Тошкентга борсангиз сизлар ҳам Ўзбекистон фуқаросисизлар. Нимага пойтахтда яшашингиз мумкин эмас? 10−15 йил институтда „кандидат наук“ (фан номзоди — таҳр.) бўлмагунимча квартирам ҳам йўқ эди, пропискам ҳам йўқ эди. Битта айбим — Тошкентда туғилмаганим учун эди. Нима дегани бу? Адолат эмас-ку бу», — деди президент.\nУнинг таъкидлашича, давлат раҳбари президентлик лавозимига келганида оддий инсонлар эркин яшаши учун ҳаракат қилди.\n«Ёки фуқароликка қабул қилиш… Бу нима деган гап? 30 йил яшайди Ўзбекистонда, фуқаро эмас. Дунё ҳамжамияти ҳам бизга: „э, бу ўзбеклар“… дерди. Биз билан кўришмас ҳам эди. Ҳозир ҳамма бизга талпиняпти. Биз битта нарса қилдик. Менинг қилган ишим 5 йилда, мен инсон қадрини 1-ўринга қўйдим», — дея қўшимча қилди у.\n2020 йилнинг бошида «Газета.uz» парламент ва ҳукумат вакиллари Ўзбекистон президенти Шавкат Мирзиёевнинг Олий Мажлисга мурожаатномасидан сўнг мавжуд прописка тизимини очиқ танқид қила бошлагани ҳақида ёзган эди.\n2020 йилнинг 1 апрелидан президент фармонига асосан Тошкент шаҳри ва вилоятида кўчмас мулкка эга бўлишда фуқародан доимий яшаш жойи бўйича рўйхатга олиш талаб этиш бекор қилинди, шунингдек, пойтахтда рўйхатдан ўтмасдан яшаш муддати 15 кунга узайтирилди.\nЎша йилнинг май ойидан бошлаб «доимий прописка» тушунчаси ўрнига «доимий яшаш жойи бўйича рўйхатга олиш» тушунчаси киритилди.\nШавкат Мирзиёев прописка тўғрисидаги қонунни имзолади 14 май 2020, 10:22\nПрезидент прописка тизимини ислоҳ қилиш ҳақидаги фармонни имзолади 22 апрель 2020, 11:48\nПрописка тизими очиқ танқид қилинмоқда 25 январ 2020, 19:28


Шассисиз ерга муваффақиятли қўна олган 8та самолёт\n16:13 / 28.03.2016\n27 март куни Остонада Қизилўрдадан келаётган ҳаво лайнери фавқулодда қўнишни амалга оширди. Учувчилар, самолётни олд шасси (ғилдираклар) очилмаган ҳолатда қўндиришга муваффақ бўлишди. Маълум бўлишича, бу ҳодиса парвозлар тарихида биринчиси эмас.\n"Открытая Азия онлайн" портали ушбу воқеага ўхшаш 8та ҳодиса рўйхатини тузиб чиқди. Демак, учувчиларнинг жасорати билан танишамиз:\n1. Остонада олд шассиси очилмаган самолётнинг қўниши\nBek Air авиакомпаниясининг “Фоккер-100” самолёти "Қизил Ўрда - Остона" йўналиши бўйлаб парвози сўнггида Остона аэропортига қўнди. Унинг бортида 116 йўловчи ва 5 нафар экипаж аъзоси бор эди. Уларнинг барчаси соғ-саломат.\n2. Баҳама оролларидаги қўниш\n2016 йил 25 март куни Американинг арзон авиакомпаниясига қарашли JetBlue Embraer-190 самолёти Баҳама ороллари пойтахти Нассау аэропортига муваффақиятли қўнди. Учувчилар қўнишдан аввал, самолёт олд шассисида носозлик борлигини айтишган. Самолётда бўлган 93 йўловчи ва экипажнинг 4 нафар аъзосидан ҳеч ким жабрланмаган.\n3. Двигатели ишдан чиққан ва шассиси ёнаётган рус самолётининг Доминиканда қўндирилиши\n«Оренбургские авиалинии» компаниясининг Москвага парвоз қилаётган “Боинг-777” ҳаво лайнери 2016 йил 10 февралида Доминикан республикасида фавқулодда қўнишга мажбур бўлган. Пунта-Кана аэропортидан эндигина учган самолётнинг 5 км баландликка кўтарилганда мотори ишдан чиққан. Boeing қўнаётган чоғда унинг шассисидан деярли асар ҳам қолмаганди. Самолёт бортидаги 346 йўловчи ва экипаж аъзолари тирик қолди.\n4. Лос-Анжелесдаги воқеа\n2015 йил 11 мартида Калифорниянинг Монтерей ва Лос-Анжелес шаҳарлари ўртасида парвоз қилаётган SkyWest Airlines компаниясига қарашли Bombardier СRJ200 русумли ҳаво лайнерининг шассиси манзилга бир неча дақиқа қолганда ишдан чиққан. Ҳаво кемаси командирининг моҳирлиги авиаҳалокатнинг олдини олишга сабаб бўлди. Ундаги 40 йуловчи ва 3 экипаж аъзосига ҳеч нарса қилмади.\n5. Варшава аэропортидаги фавқулодда ҳодиса\n2011 йил 1 ноябр куни Польшанинг LOT авиакомпаниясига тегишли Boeing 767 самолёти Варшава аэропортига ишламаган шасси билан қўна олди. Унда Американинг Ньюарк шаҳридан 230 киши учиб келаётган эди. Учувчилар қўнишдан аввал, самолёт бакидаги ёқилғини сарф этиш мақсадида бир неча маротаба аэропорт устида айланган.\n6. Теҳронда ҳам айни ҳолат юз берган\n2011 йил 8 октябр куни IranAir компаниясининг “Боинг-727” самолёти Москвадан Теҳронга парвози сўнггида олд шассиси ишдан чиқди. Ўшанда, эронлик учувчи йирик авиаҳалокатнинг олдини олишнинг уддасидан чиқиб, 113 нафар йўловчининг жонига оро кирди.\n7. Россияда энергия манбасидан маҳрум бўлган самолётнинг омади\n2010 йил 7 сентябрида “Алрос” авиакомпаниясининг Ту-154 ҳаво кемаси Удачний шаҳридан Москванинг «Домодедово» аэропортига йўл олганда кутилмаган ҳодиса рўй берди. Унинг бортида 9 нафар экипаж аъзоси ва 72 киши бўлган. 10 км баландликда учаётган самолёт кутилмаганда электр энергиясидан маҳрум бўлди, навигация тизими, алоқа ва ҳаво насослари ишламай қолди. Ёқилғи эса атиги 30 дақиқага етар эди. Захира генераторини ишга туширишга бўлган уриниш ҳам иш бермади. Шундан сўнг, учувчилар самолётни қўндириш учун муносиб жой қидира бошлаган. Воқеада ҳеч ким жабрланмаган.\n8. СМС туфайли амалга оширилган фавқулодда қўниш\n2010 йил 27 май куни Jetstar авиакомпаниясининг Airbus A320 ҳаво лайнери шассиси вақтида очилмагани туфайли Сингапур аэропортига фавқулодда қўнишига бир бахя қолганди. Учувчилар ерга 150 метр қолганида шассини очиб олиш учун яна бир айланишга кўтарилган. Бу воқеа оқибатида ҳам ҳеч ким жабр кўрмаган. Ўтказилган текширувларга кўра, шассининг очилмай қолишига экипаж командирининг телефонига бир неча қисқа хабарлар келиши сабаб бўлган. Командир телефонга чалғигани туфайли иккинчи учувчининг жавобини ва диспетчерлик хизмати кўрсатмаларини эшитмаган.


Ислом тарихи: ПАЙҒАМБАР СОЛЛАЛЛОҲУ АЛАЙҲИ ВАСАЛЛАМНИНГ ТУҒИЛИШЛАРИ ВА НАСАБЛАРИ\n- Апр 20, 2020\nПАЙҒАМБАР СОЛЛАЛЛОҲУ АЛАЙҲИ ВАСАЛЛАМНИНГ ТУҒИЛИШЛАРИ ВА НАСАБЛАРИ\nҚайс ибн Махрама розияллоҳу анҳудан ривоят қилинади:\n«Мен ҳам, Расулуллоҳ соллаллоҳу алайҳи васаллам ҳам Фил йили туғилганмиз».\n«Усмон ибн Аффон Қубос ибн Ашям Лайсий розияллоҳу анҳудан: «Сиз каттамисиз, Расулуллоҳми?» деб сўради.\n«Расулуллоҳ соллаллоҳу алайҳи васаллам мендан катталар. Мен у зотдан туғилишда қадимгироқман. Расулуллоҳ соллаллоҳу алайҳи васаллам Фил йили туғилганлар. Онам мени ўша жойга кўтариб борганида филнинг чириб кетган яшил тезагини кўрганман», деди».\nИккисини Термизий ҳасан санад илa ривоят қилган.\nУшбу икки ривоятда ҳам Расулуллоҳ соллаллоҳу алайҳи васалламнинг «Фил йили»да таваллуд топганлари таъкидланмоқда. Арабларда тарихни йилнинг машҳур ҳодисаси билан белгилаш одати бор эди. Фил ҳодисаси энг машҳур ҳодисалардан бири бўлган.\n«Набий соллаллоҳу алайҳи васалламнинг насаблари: У зот – Муҳаммад мустафо соллаллоҳу алайҳи васаллам ибн Абдуллоҳ ибн Абдулмутталиб ибн Ҳошим ибн Абдуманоф ибн Қусай ибн Килоб ибн Мурра ибн Каъб ибн Луай ибн Ғолиб ибн Фиҳр ибн Молик ибн Назр ибн Кинона ибн Хузайма ибн Мудрика ибн Илёс ибн Музар ибн Низор ибн Маъадд ибн Аднон».\nНабий соллаллоҳу алайҳи васалламга ота бўлиш бахтига сазовор бўлган Абдуллоҳ Қурайш қабиласи, Бану Ҳошим уруғининг бошлиғи Абдулмутталибнинг Ҳорис, Зубайр, Абу Толиб, Абу Лаҳаб, Ғайдоқ (ёки Ҳажл), Муқаввим (ёки Абдулкаъба), Зирор, Аббос ва Ҳамза исмли ўғиллари орасида энг маҳбубидир. Абдуллоҳ ўн нафар ўғил ичида кичиги эмас, чунки Абдуллоҳнинг укаси Ҳамза розияллоҳу анҳу Расулуллоҳ соллаллоҳу алайҳи васалламдан бор йўғи 2 ёш катта бўлгани, ҳатто эмикдош бўлгани маълум машҳурдир. Абдуллоҳ ота-она бир ўғиллар ичида энг чиги бўлган, холос. Улар Зубайр, Абу Толиб ва Абдуллоҳ бўлиб, Фотима онадан туғилганлар.\nАбдуллоҳ вояга етганида отаси унга муносиб келин топиш пайига тушди. У ўғлига қаллиқ излаб, Маккадаги оилаларнинг қизларини саралай бошлади. Охири ўз хотинларидан бири Ҳоланинг (Ҳамзанинг онаси) амакисининг қизи Оминани маъқул топди.\nАбдуллоҳнинг отаси Абдулмутталиб Бану Ҳошимнинг улуғи бўлганидек, Оминанинг отаси Ваҳб ҳам Бану Зуҳрнинг улуғи эди.\nОмина одобли, сабрли ва гўзал қиз эди. Унинг ҳақида хабарларга қараганда, Омина худди Биби Марямнинг сифатларига эга бўлган. Қисқаси, Омина ўша вақтнинг ҳам жиҳатдан устун бўлган қизи эди.\nАллоҳ таоло Ўзининг охирги пайғамбарини ана шундай ажойиб васфга эга икки улуғ ва пок наслнинг вакили ва вакиласи бўлмиш ота-онадан дунёга келишини ирода қилди. Абдуллоҳ ва Оминанинг оила қуришларини таъминлади.\nБу икки ёшнинг тўйларидан кўп ўтмай, янги куёв ўз қавмига керакли хизмат юзасидан, хурмо олиб келиш учун отасининг тоға юрти – Ясрибга (Мадинага) жўнаб кетди. Кўп ўтмай Абдуллоҳ ўша ерда вафот этди.\nОминанинг ҳомиласи оддий ҳомила эмас, хайр-барака ҳомиласи эди. Аллоҳ таоло ана шу ҳомиланинг баракасидан Каъбани бузиб ташлаш ниятида Маккага бостириб келган Абраҳа бошлиқ фил эгаларини ҳалок этди. Ана шу «Фил воқеаси»дан салкам икки ой ўтиб, Оминани тўлғоқ тутди. Бу тўлғоқ оддий тўлғоқ эмас эди. Одатдаги ҳолатлардан тамоман ўзгача ҳолатда Оминанинг ҳомиласи ёруғ дунёга келди.\nДунёни нурга тўлдирган, бутун мавжудотни бахтга чўмдирган бу улуғ кун машҳур ривоятга кўра, рабиъул аввал ойининг ўн иккинчи куни (милодий 571 йил 22 апрель), душанба куни эди.\nОмина янги туғилган гўдакнинг суюнчилик хабарини бериш учун Абдулмутталибга одам юбориб, «Набирангиз туғилди, келиб уни бир кўринг», деди.\nЭҳтимол, у киши бу билан янги куёвлик чоғидаёқ вафот этган ўғлининг кўйида ўртаниб юрган кекса отанинг кўнглигa бироз қувонч киришини истагандирлар.\nАбдулмутталиб қувончдан тўлиб-тошиб, шошганча етиб келди. Мурғак набирасини қўлига олиб, меҳр билан ўпди. Уни авайлаб кўтариб, Каъбаи муаззаманинг ичига олиб кирди. Аллоҳ таолога ҳамд айтиб, дуойи хайрлар қилди. Сўнг набирасига Муҳаммад деб исм қўйди. Араблар ичида бу исм унчалик тарқалмаган эди. Одамлар ҳайрон қолишди.\nАраб тилининг хусусиятларидан келиб чиқиб, тилшунос уламолар: «Айни шу – «Муҳаммад» сийғасидан «мақтови тинмай янгиланиб турувчи» деган маъно чиқади», дейдилар.\nТарихчиларнинг ривоят қилишларича, Омина онамиз Муҳаммад мустафо соллаллоҳу алайҳи васалламга ҳомиладорлик вақтларида туш кўрибдилар, унда фарзандлари туғилганда уни Муҳаммад деб аташлари лозимлиги айтилган экан.\nШунингдек, Абдулмутталиб ҳам тушида ўз пуштидан одатдагидан бошқа, улуғ мақомга сазовор бўладиган ўғил бола туғилишига ишора қилувчи ҳолатни кўрган экан. Икки тушнинг таъсирида Абдулмутталиб набирасига Муҳаммад деб исм қўйди.\nЎша вақтда арабларнинг одати бўйича, болалар саҳролик аёлларга эмиздирилар эди. Уларнинг фикрича, саҳрнинг ҳавоси ҳам, одамларининг ахлоқи ҳам шаҳарникидан яхшироқ бўлгани учун саҳролик аёлларни эмиб ўсган болалар соғ-саломат, ўткир зеҳнли бўлиб ўсарди.\nПайғамбар соллаллоҳу алайҳи васалламни дастлаб туққан оналари Омина етти кун эмизди, сути етмагач, бир неча кун у зотнинг амакилари Абу Лаҳабнинг озод қилган жорияси Сувайба эмизиб турди. 1\nЎша кунлари Бану Саъд қабиласидан эмизувчи аёллар янги туғилган гўдакларни олиб кетиш учун Маккага келиб қолишди.\nЎша йили қурғоқчилик йили бўлиб, одамлар етишмовчилиқдан қийналиб қолишган эди. Аёллар бойроқ оилалаларнинг фарзандини эмизиб, бироз даромад топиш ниятида эдилар. Шунинг учун отаси йўқ, етим Муҳаммад мустафо соллаллоҳу алайҳи васалламни эмизишга қизиқувчи аёлар топилмади.\nМинган улови оқсоқлиги учун ҳаммадан ортда қолган Ҳалима исмли аёл ҳам бойроқ оиланинг боласини олиш ниятидан холи эмас эди. Лекин кеч қолгани унга панд берди. Бойларнинг болаларини дугоналари эгаллаб олишибди.\nАввалига Ҳалима ҳам ҳалиги етим болани олишдан бош тортди. Бошқа бола топа олмагач, бироз ўйланиб қолди. Нима, шунча жойга келиб, бола олмай кетадими? Хотинлар «Ҳалима қуруқ қайтди», деб ҳамма ёққа гап тарқатиб юборишади-ку! Яхшиси, етим бўлса ҳам Муҳаммад деган гўдакни олиб кетгани маъқул.\nАллоҳ таоло Ҳалиманинг қалбига ўша болага нисбатан меҳр солди. У Муҳаммад соллаллоҳу алайҳи васалламн эмизгани олди. Ҳаммадан охири келиб, ҳаммадан охири қайтган Ҳалима ўзининг оқсоқ уловининг тузалиб, илдам юраётганини пайқади. Буни қарангки, унинг ҳаммадан орқада қолган ночор улови бошқалардан ўтиб кета бошлади. Кетишда ҳаммадан ортда қолган Ҳалима қайтишда ҳаммадан олдин масканига етиб келди. У ўзи сезмаган ҳолда барча бандалар ичида энг афзалига кўкрак тута бошлади.\nҲалима шу болани эмиза бошлаганидан буён ҳамма нарсага барака кириб қолганини яхши билар эди: ўзининг сути ҳам кўпайди, хонадонига ҳам қут-барака кирди. Унинг болалари қўй-қўзиларини қаерда боқишларидан қатъи назар, уларнинг қорни ўтга, елини сутга тўлиб қайтадиган бўлиб қолди.\nШу боис болани эмизиш муддати тугаганида ҳам ундан ажрагиси келмади. Муҳаммад мустафо соллаллоҳу алайҳи васаллам икки ёшга тўлганларида у зотни оналари ҳузурига олиб бориб: «Яна бироз менинг олдимда тарбия топсин», деб илтимос қилди. Омина онамиз ҳам ўша вақтда Макка ҳавоси яхши эмаслиги учун бу таклифга рози бўлдилар.\nОрадан икки йил ўтиб, ўша ерда «шаққус-садр» (кўксиларини ёриб, қалбларидан шайтоннинг насибасини чиқариб ташлаш) номи билан машҳур ҳодиса ҳам бўлиб ўтди.\n«Расулуллоҳ соллаллоҳу алайҳи васаллам болалар билан ўйнаб юрганларида, олдиларига Жаброил келди. Жаброил у зотни олиб, ерга ётқизиб, кўксларини ёрди. Сўнг қалбларини олиб, ичидан лахта қонни чиқариб олди-да: «Бу шайтоннинг сендаги насибаси», деди.\nКейин уни тилладан бўлган жомда замзам суви билан ювиб, ўрнига қайтариб солди. Болалар онасининг, яъни эмизган онасининг олдига югуриб келиб: «Муҳаммад ўлдирилди», дедилар. У зотнинг олдига борсалар, ранги оппоқ ҳолда турган экан»\nАнас: «Мен у зотнинг кўкракларидаги ўша тикилган изни кўрар эдим», деди».\nБу ҳам Аллоҳ таоло томонидан Муҳаммад мустафо соллаллоҳу алайҳи васалламни пайғамбарликка тайёрлаш чораларидан бири эди. Лекин бундан қўрқиб кетган Ҳалима Саъдия Пайғамбаримиз соллаллоҳу алайҳи васалламни оналари Оминага қайтариб олиб борди.\n(ҳижратдан аввалги 47 йил; милодий 577 йил)\nПайғамбаримиз соллаллоҳу алайҳи васаллам олти ёшга кирганларида оналари у зотни Ясрибга (Мадинага) олиб бордилар. Она-бола бирини ёш бева, бирини туғилмасдан туриб етим ҳолида ташлаб кетган маҳбублари Абдуллоҳ ибн Абдулмутталибнинг қабрини зиёрат қилиш учун борган эдилар. Уларнинг бири висолига тўймаган эрини, бирлари дийдорини кўрмаган падарини зиёрат қилганларидан сўнг яна Макка сари йўлга чиқдилар.\nЙўлда Абво номли қишлоққа етганларида Омина ҳам вафот топдилар. Оналарининг қоринларида эканларида оталаридан ажраган Муҳаммад мустафо соллаллоҳу алайҳи васаллам олти ёшда оналаридан ҳам ажраб, ҳақиқий етим бўлиб қолдилар.\nБу ҳам Аллоҳ таолонинг келажак пайғамбар камолот учун кўрган ҳикматли чораси бўлса, ажаб эмас.\nБОБОЛАРИ АБДУЛМУТТАЛИБ ҚАРАМОҒИДА\nҒурбатда онасидан ажраб қолган болани бобоси Абдулмутталиб ва энагаси Умму Айман Маккага олиб келдилар.\nҚурайш қабиласи, Бану Ҳошим уруғининг раиси Абдулмутталиб ўзининг етим қолган набирасига ниҳоятда меҳрибон эди. У Муҳаммад мустафо соллаллоҳу алайҳи васалламни ўзи билан олиб юрар, Каъбанинг соясида ўзи учун тўшалган кўрпачага ўтирғизарди. Шу тариқа икки йил ўтди. Муҳаммад мустафо соллаллоҳу алайҳи васаллам саккиз ёшга тўлдилар. Энди эсини таниб, бирор нарсани ўрганиш пайти келганда Абдулмутталиб ҳам вафот этди. Етимлик дарди яна янгиланди.\nАммо уламоларимиз Муҳаммад мустафо соллаллоҳу алайҳи васалламнинг етимликда ўсишларига Аллоҳ таолонинг ҳикмати деб қарайдилар. Агар у зот етим ҳолда ўсмаганларида, пайғамбарлик келганида душманлар «Ота-онасидан ёки бобосидан ўрганиб олган нарсаларни айтиб, «Мен пайғамбарман» демоқда», дейишлари ҳам мумкин эди. Етим ўсган кишининг олиймақом таълимотларни келтириши эса ўша таълимотлар Аллоҳ таолодан эканига далолат қилади.\nАбдулмутталибнинг вафотидан кейин ҳеч кимсиз қолган ёш Муҳаммад мустафо соллаллоҳу алайҳи васалламни у зотнинг амакилари Абу Толиб ўз қарамоғига олди.\nАбу Толиб Пайғамбар соллаллоҳу алайҳи васалламнинг оталари Абдуллоҳнинг ота бир, она бир акалари эди. У Муҳаммад мустафо соллаллоҳу алайҳи васалламни ўзига ўғиллари Жаъфар, Ақийл ва Алийлардан ҳам яқин тутар, кўпинча ўзи билан олиб юрар эди.\nАллоҳ таоло Муҳаммад мустафо соллаллоҳу алайҳи васалламнинг турли камчиликлардан холи бўлиб ўсишларини таъминлади. У зот соллаллоҳу алайҳи васаллам барча ёмонликлрдан йироқ, ҳамма фазилатларга яқин ҳолда ўсиб бордилар.\nМуҳаммад мустафо соллаллоҳу алайҳи васаллам вояга етиб қолганларида қўй боқиш билан тирикчилик ўтказдилар. У зот соллаллоҳу алайҳи васаллам арзимаган ҳақ учун одамларнинг қўйларини боқдилар. Ҳайвонлар ичида энг ювоши бўлган қўйни боқиш ҳамма пайғамбарлар қилган ишдир. Чунки бу иш уларни маълум маънода кейинчалик ўз умматларига раҳбарлик қилишдек масъулиятли ишга тайёрлар эди. Пайғамбар соллаллоҳу алайҳи васаллам йигирма ёшларида Кинона ва Қурайш қабилалари билан Қайс Айлон қабиласи орасида чиққан урушда қатнашдилар. Унда амакиларига камон ўқи олиб бериб турдилар. Шундай қилиб ёшлик чоқларидаёқ уруш нима, жасорату шижоат нима эканини синаб кўрдилар. Бу ишда ҳам Аллоҳ таолонинг инояти ила у зотнинг келажакда пайғамбарлик қилишларига тайёргарлик бор эди.\nФУЗУЛ БИТИМИДА ИШТИРОК ЭТИШЛАРИ\n(ҳижратдан аввалги 34 йил зулқаъда ойи; милодий 590 йил)\nЎша пайтларда Зубайд қабиласидан бир киши сотиш учун Маккага нарса олиб келди. Унинг нарсасини Қурайшнинг зодагонларидан Ос ибн Воил Саҳмий сотиб олди. Аммо ҳам қини бермади. Зубайдлик киши Қурайшнинг бошлиқларига бу ҳакда арз қилиб, ёрдам сўради. Улар Ос ибн Воилдан ҳайиқиб, мазлумга ёрдам беришдан бош тортишди.\nШунда зубайдлик киши: «Макка аҳлининг йигитлиги ва муруввати борларидан ёрдам сўрайман!» деб дод солди.\nМакка аҳлидан ўзини эр санаб, мурувватлиман, деб юрганлари Абдуллоҳ ибн Жудъоннинг уйига тўпландилар. Уй эгаси улар учун таом тайёрлади. Таомдан кейин мажлис қуриб, аҳдлашиб, Аллоҳнинг номи ила бир шартнома туздилар. Улар: «Мазлумнинг ҳаққини золимдан олиб бермагунимизча, ҳаммамиз бир тану бир жон бўламиз», дедилар.\nБу иш фазилатли иш бўлгани учун қурайшликлар уни «Фузул битими» деб аташди. Сўнг битим тузганлар Ос ибн Воилнинг олдига бориб, мазлумнинг ҳаққини олиб бердилар. Кейинчалик ҳам Пайғамбар соллаллоҳу алайҳи васаллам ушбу битимда иштирок этганларидан қувониб юрар эдилар. У зот ҳадиси шарифларидан бирида қуйидагиларни айтганлар: «Мен Абдуллоҳ ибн Жудъоннинг уйида бир битимда қатнашганман. Агар Исломда ҳам ўшандоқ битимга даъват қилинсам, даъватни албатта қабул қилар эдим».\n(ҳижратдан аввалги 28 йил, куз фасли; милодий 595 йил)\nМаккада Хадийжа исмли аслзода, ақлли, ахлоқли, фазилатли ва бой-бадавлат аёл бор эди. У олдинги турмуш ўртоғи вафот этиб, бева қолганидан кейин тижорат учун бошқа эркакларни ишга ёллар эди.\nМуҳаммад мустафо соллаллоҳу алайҳи васаллам ҳам Хадийжа бинт Хувайлид билан келишиб, унинг тижорати бўйича Шом ўлкасига бориб, савдо қилиб келдилар. Ўша тижорий сафарда Хадийжанинг хизматкори Майсара исмли йигит ҳам у зотга ҳамроҳлик қилди. Бу сафардан кейин ўткир ақл эгаси Хадийжа Муҳаммад мустафо соллаллоҳу алайҳи васалламнинг оддий одам эмасликларини сезиб қолди. У зотдаги тўғрилик, садоқат, ҳалоллик, хайр-барака ва бошқа хислатлар Хадийжани ўзига ром этди.\nБунинг устига, хизматчи Майсара сафар давомида Муҳаммад мустафо соллаллоҳу алайҳи васалламда кўрган ақл бовар қилмайдиган ҳолатларини айтиб берди. Макканинг кўплаб аъёнларининг совчиларини қайтарган Хадийжа Муҳаммад мустафо соллаллоҳу алайҳи васалламга турмушга чиқишни ният қилди. У киши ўзининг бу ҳақдаги ниятини дугонаси Нафиса орқали Муҳаммад мустафо соллаллоҳу алайҳи васалламга етказди.\nПайғамбар соллаллоҳу алайҳи васалламнинг амакилари совчи бўлдилар. Икки томоннинг розилигидан сўнг Абу Толиб никоҳ хутбасини ўқиди. Ўшанда Пайғамбар солллоҳу алайҳи васалламнинг ёшлари йигирма бешда, Хадижа онамизники эса, машҳур ривоятга кўра, қирқда эди.\nБу даврда нафақат Макка аҳли, балки Арабистон яримороли аҳолисининг кўп қисми бут-санамларга ибодат қиларди. Юқорида ҳам таъкидланганидек, Маккага ҳайкалларни илк бор Хузоъа қабиласи ҳукмронлиги даврида Aмр ибн Луай Хузоъий деган кимса Шом диёридан олиб келган эди. Маккаликлар, кейинчалик бошқа араблар ҳам бут-санамларга ибодат қилишга шу қадар берилиб кетишди. Иброҳим алайҳиссаломнинг динидан Байтуллоҳни улуғлаш одатидан бошқа ҳеч нарса қолмади.\nКАЪБАНИ ҚАЙТА ҚУРИШ\n(ҳижратдан аввалги 18 йил; милодий 605 йил)\nМуҳаммад мустафо соллаллоҳу алайҳи васаллам ўттиз беш ёшлик вақтларида қурайшликлар Каъбани бузиб ташлаб, қайта қуришга енг шимаришди. Замон ўтиши, хусусан, Каъбада ёнғин чиққани ва сел келгани оқибатида қайта қуриш зарурати туғилиб қолган эди.\nҚурилишни бошлаб, ҳамжиҳатлик ила иш олиб боришди Аммо Ҳажарул асвадни жойига қўйиш вақти келганда ихтилоф чиқди. Ҳар бир қабила бу шарафли иш ўзига бўлишини хоҳлар эди. Ихтилоф кучайиб, уруш чиқиш хавфи туғилди.\nБаъзилар жангга ҳозирлана бошлашди. Бану Абдуддо уруғи бир тоғорада қон олиб келишди. Улар Бану Адий уруғи билан келишган ҳолда қўлларини тоғорадаги қонга ботириб, ўлимга тайёр эканларини эълон қилишди. Бу ҳол уруш бўлади, дегани эди.\nШy ҳолатда тўрт-беш кун туриб қолишди. Узоқ баҳслашувлардан кейин ишни уларнинг олдига асосий дарвозадан биринчи бўлиб кириб келган кишига ҳавола қилишга келишдилар.\nУларнинг олдига Муҳаммад соллаллоҳу алайҳи васаллам биринчи бўлиб кириб келдилар. У зотни кўришлари билан ҳаммалари хурсанд бўлиб: «Ана, Муҳаммад келди! Ана, Амин келди! Рози бўлдик! Ишни унга ҳавола қилишга розимиз!» дейишди.\nМуҳаммад соллаллоҳу алайҳи васаллам улардан бир ридо келтиришларини сўрадилар. Уни олиб ерга ёздилар. Ҳажарул асвадни кўтариб, ридонинг ўртасига қўйдилар ва ҳар уруғдан биттадан вакил келиб, ридонинг бир четидан тутиб кўтаришини таклиф қилдилар. Вакиллар кўтариб олиб келганларидан сўнг ўзлари Ҳажарул асвадни жойига қўйдилар. Шундай қилиб у зот ўзларининг беқиёс ҳикматлари ила урушнинг олдини олдилар.\nБу у зот соллаллоҳу алайҳи васалламнинг бутун дунё халқларини сулхга ва тинчликка бошлашларининг муқаддимаси эди.\nАна шундай тарзда Аллоҳ таоло Ўзининг бўлажак пайғамбарининг ҳамма тарафдан етук бўлишини таъминлаб келди.\nУ зотнинг насаблари пок насаб бўлишини таъминлади.\nУ зотнинг яратилишлари бенуқсон, муборак таналарининг пок ва жисмонан тўкис, шунингдек, хулқлари бекаму кўст бўлишини таъминлади.\nМана шу тарзда Аллоҳ таолонинг иродаси ила охирзамон пайғамбари қилиб юборилишлари учун барча шароитлар муҳайё бўлди.\nВаҳий, Қуръон ва рисолат;\nРисолат ва Нубувват ила ваҳий нозил бўлишининг бошланиши;\nВаҳийнинг узилиб қолиши;\nОшкора даъватга ўтиш;\nҚуръони Каримнинг одамларга таъсири;\nВалид ибн Муғийранинг Қуръони Карим ҳақида айтган гаплари;\n2015 марта ўқилди\nДругие материалы в этой категории: « Тасаввуф ҳақида тасаввур: СУННИЙ ТАСАВВУФ\tНурул изоҳ: РЎЗА КИТОБИ »


Ислом Каримов: Афғонистон муаммосини Россия иштирокисиз ҳал қилиб бўлмайди\n19:38 / 26.04.2016\nЎзбекистон президенти Ислом Каримов ва Россия раҳбари Владимир Путин 26 апрелда Кремлда учрашув ўтказди. Учрашувда Марказий Осиёдаги хавфсизлик масалаларини муҳокама қилинди.\n"Мен журналистлар олдида шуни айтишим мумкинки, Афғонистондаги зиддиятни Россия иштирокисиз ҳал қилиб бўлмайди. Бу фикрни мантиқан ва географик жиҳатдан асослаш қийин эмас, барча биладики, Марказий Осиё минг йиллардан буён Россия билан алоқада бўлиб келади", дейди Каримов.\n"Биз Россиянинг Ўрта Осиёдаги манфаатларини аниқ ҳис қилиб турибмиз ва биз бунни тўғри қабул қиламиз. Бу шунчаки келишув эмас, вазият талаби ҳамдир. Биз бунга нафақат розимиз, балки буни жуда зарур деб ҳисоблаймиз ҳам", деган Ўзбекистон президенти.\nАфғонистондаги вазият ҳақида гапирар экан, Каримов бу ҳудуддаги вазиятни "қоронғу туннел"га қиёслаган ва Путинга минтақада хавфсизликни таъминлаш учун музокаралар ўтказишни таклиф қилган.\n"Агар буни кимдир тушунмаётган бўлса, вақти келиб ушбу вазиятни ва дунёда рўй бераётган бошқа воқеаларини ҳам тушуниб олади деб ўйлайман. Ҳақиқатга тик қараш керак. Агар ҳақиқатни тан олмасанг, улар бари бир сени қувиб етади", дейди Ўзбекистон раҳбари.


"Ўзбекистон" ўзбекона одобни унутдими?\nЎзбек фоҳишалари ҳақида ҳуқуқ идоралари билан ҳамкорликда ҳозирланган ҳужжатли филмни намойиш қилган Ўзбекистон миллий телеканали қош қўяман деб¸ кўз чиқаргандек.\nТелевизордан кўрсатилаверса ҳатто маймун юлдуз бўпкетади\nРоссиялик телеакадемик Познер айтган дейишади бу гапни.\nПознерники дейиладиган гап оригиналда деярли бундай: Телевизордан кўрсатилаверса маймуннинг белидан пасти ҳам юлдуз бўпкетади.\nЎрисча айтилган бу гапни сўзма-сўз келтиролмаймиз - ўзбекона эканлиги кўкларга кўтарилиб мақталаверадиган одоб меъёрлари йўл қўймайди.\n“Ўзбекона одоб” тананинг белдан пастидаги юмшоқ қисми номини ёзишга йўл қўймайди.\nЙўўқ, ўзи бор ўша сўз. Лекин ёзиш мумкинмас. Уят бўлади-я!\nБугун гап ўша уят тўғрисида. Телеэкрандаги уят тўғрисида.\nГап фоҳишаларга боғлиқ икки телематериал устида бўлади.\nБиринчиси - Таиланд жинсий хизмат бозоригача етиб борган ўзбек фоҳишалари тўғрисида National Geographic телеканали тайёрлаган информацион лавҳа.\nИккинчиси - “Ўзбекистон” телеканалининг Тошкентдаги “хата”ларда милиция ўтказган рейдлар асосида тайёрлаган “Нигоҳ” кўрсатуви.\nГап, аслида, бу икки кўрсатув муаллифлари проституция билан шуғулланаётган ўзбек аёллари инсоний қадрини қанчалик ҳурмат қилган-қилмаганликлари тўғрисида бўлиши керак.\nЛекин масалани бундай қўйишга қўрқамиз. Ўзини мутлақ бегуноҳ, мутлақ комил, деб ҳисоблагувчи тингловчимизнинг “Фоҳишаям одамми!” деб ҳайқиришидан қўрқамиз.\nҚўрқамизу, паааст овозда “Фоҳишаям одам!” деб қўямиз-да, масалага бошқа томондан ёндошамиз.\nNational Geographicнинг сюжети\nФоҳишалик – уят иш, уятли иш.\nАфтидан, National Geographic телеканали бу оддий ҳақиқатни яхши билади.\nТаиланддаги притонлардан бирида ўтказилган рейддан репортаж тайёрлар экан, телеканал у ердаги ўзбек фоҳишалари юзини йирик планда кўрсатмайди.\nУмумий план тасвирларда ҳам аёлларнинг юзини суваб кўрсатади. Фоҳишанинг кимлигини, унинг қош-кўзи чиройли-хунуклигини кўрмайсиз.\nПолициянинг кутилмаган рейдидан ўзини йўқотиб, каловланиб қолган фоҳиша аёллардан, улар қилаётган ишдан иргана бошлайсиз.\nЎзбек аёлларнинг ўзбекча-ўрисча-инглизча валдирашидан ҳижолат бўла бошлайсиз. Ўл-а, дейсиз. Кунларинг қурсин.\nЛавҳани кўрар экансиз, кадр орти матнидан рейд ўтказишдан мақсад бу “импортний” фоҳишалар одам савдоси қурбони бўлганми-йўқлигини аниқлаш бўлганини биласиз.\nNational Geographic телеканали лавҳасида биронта ҳам чиройли кадр, биронта ҳам чиройли юз йўқ. Фоҳишаларнинг хирқи овози, қорни бир томонга, маммаси (пардон) бошқа томонга туртиб чиққан беўхшов таналари бор, холос.\nЭнди “Нигоҳ”га нигоҳ ташлаймиз\n“Ўзбекистон” телеканалининг “Нигоҳ” кўрсатувида пафос тўла баландпарвоз гапларни эшитасиз; чиройли кадрларни, бири-биридан ёш, бири-биридан кўхлик фоҳишаларни бирин-кетин, бирин-кетин йип-йирик планларда кўрасиз.\nОвозларини айтмайсизми, овозларини!\nБу овозлари саҳнабоп жалб этувчи аёлларни ҳар қандай лотинамиркон сериали дубляжига жалб қилса бўлади.\n“Нигоҳ”ни ўзбекчани билмайдиган одам кўрса, уни ўзбек қизларининг гўзаллиги тўғрисидаги кўрсатув экан, деб тушуниб олиши ҳеч гап эмас.\nЖалб этувчи чиройли қизлардан баъзиларининг ҳасрати ҳам батафсил берилган “Нигоҳ” кўрсатувида.\nҚизгинанинг ҳасратини эшитиб ўтириб, телевизорни силагингиз кепкетади: “Вой, бечора...”\nЖалб этувчи қизларни кадр ортидаги кўзга тушмас одамлардан дам униси, дам буниси сўроқ қилади. Энг кўркамларини сизлайдилар. Бундайроқларини сенсирайдилар.\nЛекин, ҳар икки ҳолдаям сўроқ қилгувчиларнинг “қўй оғзидан чўп олмаганлигини”, “бузоқнинг ҳақи бор, деб сут ичмаганлигини” ҳис қилиб турасиз. Фаришталардир кадр ортидагилар.\nКадр ортидагилар қанчалик фаришта бўлмасинлар, уларнинг “Нигоҳ”ига қизларимнинг нигоҳи тушишини хоҳламаган бўлардим.\nАхир, ҳатто бир кадрда турсикчаси устига шимини тортаётган аёлниям кўрсатишди. (Пардон, демайман: кўрсатиш мумкину кўрсатганлари тўғрисида айтиш мумкин эмасми?!)\nНаҳотки, кўрсатув муаллифлари миллий (бу сўзни “умумдавлат”, деб ўқинг) телевидениеда аёлни турсикчан кўрсатиш уят эканлигини билмайдилар?\nФоҳишалар тўғрисидаги кўрсатувда натурализмга шу қадар ўрин бериш шартмиди, ахир?!\nАхир, ҳар қандай саводсиз ҳам фоҳиша ўз мижози билан “Ўзбек халқ эртаклари” ўқиш учун учрашмаслигини биладику!\nНаҳотки, кўрсатув муаллифлари йирик планда узоқ ушлаб турилган чиройли чеҳра, ҳатто у фоҳишаники бўлса ҳам, кўрувчида фақат ижобий эмоциялар уйғотишини билмайди?\nБоз устига, ўша чиройли чеҳра эгаси ноқобил отасидан ҳасрат қилиб, манқа-мишириғини оқизса-чи!\nУлар, телеакадемик Познерники дейиладиган “Телевизордан кўрсатилаверса ҳатто маймун юлдуз бўпкетади”, деган гапни эшитмаганмиканлар?\nЁки кўрсатув муаллифлари аёлнинг турсигини, “қаҳрамонкалари”нинг юзларини тасвирда суваб қўйишни билмайдиларми?\nБиладилар. Ана, фоҳишалик қилаётганларни жиноят кодексининг бирор моддасини бузганликда айблай олмаганлари ҳолда, чинакам жиноятчилар – Интернет қўшмачиларнинг юзларини, кўчада кетаётган тасодифий машиналар номерини суваб кўрсатдилар-ку!\nБу дунёнинг сўлу соғини бироз тушуниб қолган ҳар қандай кас биладики, ҳар бир фоҳишанинг ўз “легенда”си бор.\nБуни “Нигоҳ”чилар ҳам билади. Билмаслиги мумкин эмас. Лекин фоҳишанинг ўша легендаси муаллифларнинг фоҳишалик сабаблари тўғрисидаги “кашфиётлари” тўғри эканлигига далил бўлиб хизмат қиладики, ундан фойдаланиб қолишлари керак-да!\n“Чайнаётганим” “Нигоҳ” эфирга узатилганига бир неча ҳафта бўлиб қолди.\nНега бугун гапираяпман?\nЯқинда минтақадаги қўшни миллат ёшларининг Москвадаги бир гуруҳи миллатдош қизларини бошқа миллат вакиллари билан юргани учун калтаклаётганлари тўғрисида хабар пайдо бўлди.\n“Ватанпарвар, миллатпарвар” йигитлар наздида қизлар номақбул йўлга кириб кетганлар.\nКалтакланган қизларга раҳмим келди.\n“Нигоҳ” кўрсатувига тушиб қолган қизларга ҳам раҳмим келувди.\nБас, жамият кўниккан андозалардан ташқарига чиқиб кетган бу аёлларга менинг – томошабиннинг раҳми кела бошлаган экан, демак, “Ўзбекистон” телеканали “Нигоҳ”и қийшиқ бўлиб қопти.\nАйниқса, кўрсатувга тушиб қолган қизларнинг ота-онасига раҳмим келди.\nБу дунёнинг сўлу соғини бироз тушуниб қолган ҳар қандай кас биладики, бу масалада ҳар доим ҳам ота-онани айблаб бўлмайди.\nҚизларини ёмон йўлдан қайтаролмаган тевараги теп-текис, илмли, обрўли оилаларни биламан...\nНимага эришган бўлишлари мумкин “Нигоҳ” кўрсатуви муаллифлари?\nТахминимизча, кўрсатувга тушиб қолган қизлардан ҳеч йўқ биттасининг отаси ўзини осиб қўйган бўлса керак.\nҚизларчи, қизлар? Улар қайтдими ёмон йўлдан?\nТахминимизча, қайтганлари йўқ. Ҳатто, бозорлари янаям юришиб кетди. Ахир чакана реклама бўлдиларми?\nҚайтганлари йўқ, деб тахмин қилишимизга яна бир сабаб бор.\n“Ёмон йўлга кирган аёл ўзи тавба қилсаям...” деб бошланадиган ва “... тавба қилмайди”, деб тугайдиган матални эшитганмисиз?\nТўла айта олмаймиз матални - ўзбекона эканлиги кўкларга кўтарилиб мақталаверадиган одоб меъёрлари йўл қўймайди.\nТилимизда маталдан тушириб қолдирганимиз сўз бор, аслида.\nЛекин ёзиш мумкинмас. Уят бўлади-я!\nТелеакадемик айтмаган бу матални.\nЎзбек айтган. Миллатни назарда тутаяпман.


Германия, Франция ва Полша Мудофаа Вазирлари бугун Германия шимолидаги Ҳайлигендамм шаҳрида учрашиб, Афғонистонда жойлаштирилган тинчлик сақловчи қўшинлар мандатини кенгайтириш масаласини муҳокама этдилар.\n19 апрел 2021, Тошкент вақти: 05:55\nРасмий Берлин илгари сураётган ушбу таклифга кўра, НАТО етакчилигидаги тинчлик сақловчи қўшинлар мандати Афғонистон пойтахти Кобулдан шимолдаги Қундуз шаҳригача кенгайтирилиши лозим. Франция ва Полша Мудофаа Вазирлари бу таклифни қўллаб-қувватладилар.\nВазирлар, шунингдек, Ироқдаги вазиятни муҳокама қилдилар. Германия Мудофаа Вазири Петер Штрук Берлин Ироқ хавфсизлик хизмати ходимлари учун тренинг ўтказиш фикридан қайтмаганини билдирди.\nҲозирда Ироқда жойлаштирилган 9500 аскардан иборат тинчлик сақловчи қўшинларга Полша етакчилик қилмоқда.


Нур-Султон ва Олмаота карантин учун ёпилади – Газета.uz\n17 март 2020, 16:58 Коронавирус Жаҳон\nҚозоғистон президенти ҳузуридаги Фавқулодда вазият режимини таъминлаш бўйича давлат комиссияси 19 мартдан бошлаб Нур-Султон ва Олмаотада карантин режимини жорий этиш ҳақидаги қарор қабул қилди. Бу ҳақда Tengrinews.kz хабар берди.\nУшбу шаҳарларда COVID-19 билан боғлиқ вазият мураккаблашганини ҳисобга олган ҳолда ҳамда коронавирус Қозоғистоннинг бошқа шаҳарларига тарқалишининг олдини олиш учун ушбу қарор қабул қилинди, дейилади хабарда.\nКарантин одамларнинг ҳаракатланиши, шунингдек, транспорт воситаларининг кириш/чиқишларига чекловларни назарда тутади. Нур-Султон ва Олмаота аҳолининг ҳаракатини чеклайдиган, аҳолини озиқ-овқат билан таъминлаш ва ҳаётий таъминот тизимлари ишлашини оптималлаштириш учун секторларга бўлинади.\nШаҳарларда жамоат транспорти кун давомида тўхтатилади ёки чекланади ва кечаси тўхтатилади.\nНоозиқ-овқат маҳсулотлари бозорлари, йирик савдо-кўнгилочар марказлари ва савдо уйлари фаолияти тўхтатилади, уларда фаолият кўрсатаётган озиқ-овқат маҳсулотлари ва дори воситалари савдоси бўйича объектлар бундан мустасно.\nУмумий овқатланиш объектлари карантин вақтида санитария-эпидемиология чоралари кучайтирилган ҳолда «мижозга етказиб бериш» тамойили бўйича ишлайди.\nБундан ташқари, карантин зоналари аҳолисининг озиқ-овқат, дори-дармон, ҳаёт учун зарур бўлган буюмлар ва зарур товарларга бўлган ҳар кунлик эҳтиёжлари аниқланади. Бошқа ташкилий чоралар ҳам кўзда тутилмоқда.\nСўнгги маълумотларга кўра, Қозоғистондаги COVID-19 ҳолатлари сони 27 тага етди. Шулардан 16 та юқтириш ҳолати Нур-Султонда, 11 таси Олмаотада аниқланган.\n«Газета.uz» 1 927


Қирғизистон бўйлаб ўтаётган норозилик намойишлари давом этди. Намойишчилар мухолифат номзодларига келаси якшанба куни бўладиган парламент сайловларида қатнашиш имкони берилишини талаб қилмоқда.\n03 март 2021, Тошкент вақти: 19:08\nҚирғизистоннинг АКИпресс ахборот агентлигининг хабар қилишича, Норин вилояти Қўчқор туманида норозилик намойишчилари Бишкек-Тўруғарт йўл трассасини тўсиб қўйган ва шу ҳафтанинг бошида сайловларда қатнашиш имконидан махрум этилган мухолифатнинг икки вакили номзодлар рўйҳатига қайтадан киритилишини талаб қилган. Намойишчилар шунингдек, вилоят ҳокимини сайлов жараёнига аралашганликда айблаб, унинг истеъфога кетишини талаб қилган.\nДемократия ва фуқаролик жамияти сайлов блокининг таъкидлашича, норозилик намойишларида 3 мингга яқин киши иштирок этмоқда.\nҚирғизистон шимолидаги Иссиқ Кўл вилоятида ҳам норозилик намойиши иштирокчилари катта йўл трассасни тўсиб қўйишда давом этгани хабар қилинмоқда.\nАйни пайтда бугун, Марказий сайлов комиссияси парламент сайловларида қатнашаётган номзодлар сони 417дан 389га камайтирилганини маълум қилди.


00:00 / 09.04.2008 | eski savollar | 2359\nАссаламу алайкум Ҳазрат. Бу сафар сизга бир яқин инсоним номидан савол бермоқдаман.Ассаламу алайкум ва раҳматуллоҳи ва баракатуҳу.Ҳурматли шайх ҳазратлари Аллоҳ илмингизни ва умрингизни зиёда қилсин!Сиздан ҳаётимдаги ҳозирги вазиятни шаръий ҳал қилишга ёрдам сўрайман. Аллоҳнинг раҳмати билан бир инсонга меҳрим баланд, Хақ таолонинг марҳамати билан улар юриш неъматини тотолмайдилар. Валлоҳи оилани боқишга қодирлар. Бизни турмуш қуришимизга ота-онам қаршилар, бу шаръий никоҳ тенглигига мос эмас дейишмоқда.Соғлом қизни бундай йигит билан оила қуриши шаръий никоҳ тенглигига зидми?Жавобларингиз учун олдиндан ташаккур. Аллоҳ сидан рози бўлсин.\n- Бу саволда зикр қилинганларнинг барчаларига ўз эҳтиромимни изҳор қиламан. Шу билан бирга ота-она оила кўрган бўлишлари, бу масалани ёшлардан кўра яхши билишлари ва ўз жигаргўшаларига бу борада ёмонликни раво кўрмасликларини эслатиб қўймоқчиман. Чунки, ниқоҳ боғланиши фақат эр ва хотиннигина эмас, балки уларнинг оилаларини ҳам боғлайди. Ҳар икки тарафда ҳам уларга аралашадиган янги аъзо пайдо бўлади. Бу аъзо уларнинг сиридан ва ички муомалаларидан хабардор бўлади. Шунинг учун ҳам, оила аъзоларининг ҳам никоҳда ҳақлари бўлади. Бу каби масалаларни ҳамманинг розилиги билан ҳал қилган маъқул.Аслида тенглик динга қараб бўлади. Мусулмонларнинг барчаси бир бирларига тенгдирлар.Абу Ҳинд розияллоҳу анҳунинг исмлари Ясор бўлиб, Бани Баёза қабиласида қул бўлган эди. Касби қон олиш эди. Пайғамбаримиз соллаллоҳу алайҳи васаллам унга бошларидан қон олдирганлар. Шу билан бирга Абу Ҳинднинг хожалари Бани Баёзликларга у билан қиз бериб, қиз олиш, қуда-анда бўлишни маслаҳат берганлар. Фотима бинти Қайс розияллоҳу анҳо Қурайш қабиласидан бўлса ҳам Усома ибн Зайд, асли қул бўлган кишига текканлар. Бу иш Пайғамбар соллаллоҳу алайҳи васалламнинг маслаҳатлари билан бўлган. Абдурроҳман ибн Авф розияллоҳу анҳунинг сингиллари Билол ибн Рабоҳ розияллоҳу анҳу билан турмуш қурганлар.Аммо жумҳури уламолар никоҳдаги кафоъат – тенгликка диндан бошқа, никоҳ айбларидан саломат бўлиш, ҳуррият, насаб ва синоатга ўхшаш нарсаларни ҳам қўшадилар. Чунки, одатда ушбу омилларга эътибор бермаслик кўпгина оиланинг бузилишига сабаб бўлади. Лекин тарафлар рози бўлса, никоҳ жоиз бўлаверади. Шу билан бирга аёл киши эр ўзининг тенги эмаслигини билмаган бўлса, ёки унга тегишга мажбур қилинса, никоҳни бузишга ҳақи бор. Никоҳда кафоъатнинг эътибори борлигига Имом Аҳмад ва Имом Насаийлар ривоят қилган саҳиҳ ҳадис далилдир:«Бир қиз Пайғамбар соллаллоҳу алайҳи васалламнинг ҳузурларига келиб, отам мени ўз акасининг ўғлига, унинг пастлигини кўтариш учун берди, деди. У зот соллаллоҳу алайҳи васаллам ишни ўша қизнинг ихтиёрига қўйдилар. Шунда қиз: «Батаҳқиқ, мен отам қилган ишга рози бўлдим. Лекин, аёлларга бу ишда оталарининг ҳеч ҳақлари йўқлигини билдирмоқчи эдим», деди».Имом Термизий ва ал-Ҳокимлар Али ибн Абу Толиб розияллоҳу анҳудан қилган ривоятда Набий соллаллоҳу алайҳи васаллам:«Эй Али! Уч нарсани кечиктирмагин! Намозни, ҳозир бўлганда. Жанозани, тайёр бўлганда ва турмушга чиқадиган қизни, тенги топилганда», деганлар.


Хушнудбек Авилов: “Худо хоҳласа, кучли учликка кира оламиз” - PFС "Navbahor"\nНаманганнинг “Навбаҳор” жамоаси жорий мавсум аввалида таркибини бир неча футболчилар билан кучайтириб олганди.\nБиринчи давра давомида янги келган футболчиларнинг аксариятига ўйин амалиёти берилган бўлса, яна айримлари ҳамон захирада имконият кутмоқда. Ўтган мавсумда “Андижон”да тўп тепган ҳимоячи Хушнудбек Авилов бу йил “Навбаҳор” сафида битта баҳсда майдонга тушди. Давралар оралиғида “Андижон”га қайтиши кутилган ҳимоячи мавсумни “лочинлар” билан тугатиб қўйишни лозим топди. Футболчи билан суҳбат давомида амалиётсиз қолиб кетаётгани, жамоасини ўзгартирмагани ва бошқа саволларга жавоб олдик.\n- Мавсум бошида катта ниятлар билан “Навбаҳор”га кўчиб ўтган эдингиз. Очиғи “Андижон”даги яхши спорт формасидан кейин бундай тарзда захирада қолиб кетишни ўйлаганмидингиз? Мана мавсум ўртасидамиз, афсусланиш, ачиниш ҳиссиётлари бўлдими?\n- Тўғри айтдингиз. “Навбаҳор”га катта мақсадлар билан келгандим. Лекин захирада ўтириб қолмоқдаман. Бошида раҳбарият ўйин амалиёти бўлади, деганди. Кўриб турганингиздек акси кузатиляпти. “Навбаҳор”га ўтганимдан ҳеч қачон афсусланмайман. Бу менга келажакка сабоқ бўлди, дея оламан.\n- Ёзда “Андижон” жиддий қизиқиш билдирган экан. Ўша пайт жамоа тажрибали ҳимоячига эҳтиёж сезаётганди. Клубнинг молиявий таклифи сизни қониқтирмадими ёки бошқа сабаблар ҳам борми?\n- Ҳа, “Андижон” қаттиқ қизиқди. Аммо Самвел Вячеславович қўйиб юбормади. “Андижон”га борганимда ҳам пул учун эмас, ўйин амалиётига эга бўлиш учун борар эдим. Афсуски, бу амалга ошгани йўқ.\n- Фикрингиз тўғри. Футболда жамоа танлаш муҳим. Бугунги кунда кўп нарсаларни ўйламоқдаман. Аниқроғи, ишонч билдиришларини. Қайси футболчидан кам жойим бор билмайман. Майдонга туширишса ўзимни кўрсатаман.\n- “Навбаҳор” иккинчи даврани кўтаринки руҳда ўтказмоқда. Жамоанинг ўйинида тартиб юзага келди. Натижалар ҳам секин-аста ижобий кўриниш олмоқда. Бу Самвел Бабаяннинг келиши билан боғлиқми? Жамоа ниҳоят мураббийга ёлчигандек...\n- Албатта. Самвел Вячеславович келгач, натижалар ҳам яхшиланмоқда. “Навбаҳор”га айнан шундай мураббий керак эди. Биласизми, жамоа раҳбари Отабек ака ҳам катта ёрдам бермоқда. Молиявий томондан, ҳар томонлама шароит яратиб берганлар. Худо хоҳласа, кучли учликка кира оламиз.


Киношунос Феруза Нодирова: "Scorpion" фильми ўзбек киносида янги қадам / Ўзбекистон янгиликлари, энг сўнгги хабарлар\nМАДАНИЯТ 0 Шархлар 1563 кўрилди\n1 декабрь куни узоқ кутилган ўзбек триллери "Scorpion" фильмининг премьераси бўлиб ўтди.\nКиношунос Феруза Нодирова мазкур картина ҳақида ўз фикр-мулоҳазаларини билдирди:\n— Фильм жанр нуқтаи назаридан профессионал даражада ишланган. Воқеликлар аста-секин ривожланиб бориб, кульминацияга ва ечимга томошабинни олиб киради. Картинада жангари жанрнинг хусусиятларидан тўлиқ фойдаланилган. Ўткир сюжет, драматик ҳолатлар, бугунги кун воқеликлари ўзаро уйғунлашиб, яхлит картинани асослайди. Фильмнинг тасвирий ечими, кадрлар композицияси, ранг коррекциясига ҳам юқори баҳо бериш мумкин.\nФильмга жиддий тайёргарлик кўрилгани ва катта меҳнат сарфлангани яққол кўзга ташланади. Ёш киноижодкорларнинг мураккаб вазифани ўз зиммаларига олганини фақат олқишлаш керак. Дунё кинематографияси вакилларининг "Scorpion" фильмига жалб этилгани ҳам фильмнинг ютуғидир.\n"PROlogue" кинофестивалининг ёпилиш маросимида режиссёр Жаник Файзиев таъкидлаганидек, ҳадеб "мевали дарахтга тош отмасдан" ёшларнинг хайрли қадамини қўллаб-қувватлаш керак, назаримда.\nФильмнинг камчиликларини инкор этмаган ҳолда ёш киноижодкорларнинг журъатига тан бериш керак. Тўғри, айрим холларда сюжет давомида воқеалар динамикаси сустлашган, драматик ҳолатлар тўлиқ очилмай қолган эпизодлар ҳам бор. Бунинг оқибатида айрим қаҳрамонларнинг кечинмаларига ишониш қийин. Лекин умумий сюжет йўналиши томошабин эътиборини фильмнинг сўнгги эпизодигача ушлаб туради.\nЁшларнинг ўз нуқтаи назари, услуби ва фақат ўзигагина хос имзоси борлиги табиий ҳолат. Режиссёр Мухлиса Азизова мавзуга ўз нуқтаи назари ва услуби билан ёндашди. У қаҳрамонларини ана шундай ракурсда ва талқинда кўради. Бунинг учун эса у замонавий кинотехнологиянинг сўнгги имкониятларидан фойдаланди, қаҳрамонлари образига айнан шу актёрларни муносиб кўрди.\nАктёрлар ижросини ҳам ижобий баҳолаш мумкин. Истеъдодли ёш актёрлар Акбархўжа Расулов ва Юлдуз Ражабовага шу жанрда ишлашга, ўз ижодий потенциалини янада очишга имкон берди.\nЁшларимиз кинотеатрларда намойиш этилаётган сифатсиз, савияси паст, енгил-елпи, бачкана фильмларни ҳам кўряпти. Бу савиясизликка ва бачканаликка альтернатива бўлган картинани кўргани афзалроқ. Токи кинода планкани юқорироқ қўяётган, ишлашга, ижодга иштиёқи баланд бўлган ёш киноижодкорларимиз борлиги қувонарли ҳол.


13 сентябрь, соат 19:00\n2. Мартин Монтойя\n27. Мунир ал-Ҳаддодий\nНеймар (79, 84)\n7. Беньят Эчебаррия\n19. Муниаин Икер\n' Эътиборингиз учун раҳмат. "Реал" - "Атлетико" ўйинида кўришгунча (23:00)\n' Каталонияликлар ушбу ғалабадан кейин 9 очко билан пешқадамлик қилишда давом этишади.\n90+4' Ўйин якунланди. "Барселона" қийинчилик билан "Атлетик"ни мағлуб этди.\n90+3' "Барселона" хотиржам тўпни назорат қилмоқда\n89' Мессининг узатмасидан кейин Сандро Рамирес 16 метрдан зарба берди. Дарвозабон Ираисос тўпни эгаллаб олди\n87' "Атлетик" футболчилари жарима тўпини ўйинга киритишди. Клаудио Браво тўпни эгаллаб олди\n84' Бу голда ҳам барча ишни Месси қилди. У ўнг қанотдан 2-3 футболчидан осонлик билан ўтиб кетди ва жарима майдончасига кириб бориб, тўпни орқароққа узатди. Неймар тўпни тўхтатди ва 11 метрли нуқта устидан хотиржамлик билан дарвозанинг бурчагини аниқ нишонга олди\n84' ГОООООЛЛЛЛ! Неймар, 2:0!\n82' Эҳҳҳҳ, бу сафар Месси бу сафар тўпни Неймарга ўз вақтида етказишга шошилмади. У бир ҳимоячи таъқиби остида жарима майдончаси чизиғигача етиб борди ва шундан сўнг Неймарга тўпни узатди. Бразилиялик ҳужумчи тўпни ўнг қанотда очиқ турган Сандро Рамиресга етказишни ният қилганди, аммо тўп ҳимоячи тегиб ўз йўналишини ўзгартирди ва дарвозабон тўпни эгаллаб олди\n79' Мессининг узатмасидан кейин Неймар дарвозабон билан бирга-бир вазиятга чиқиб борди ва муаммосиз дарвозани ишғол қилди!\n79' ГОООООООООЛ!!! Неймар, 1:0!\n78' "Барса"да ўзгариш: Педро ўрнига Сандро Рамирес туширилди\n76' "Бильбао" қарши ҳужумга ўтди ва ҳужумчи Икер жарима майдончасига ёриб кириб, зарба берди. Зарба йўлига Матьё ғов бўлди ва кейин Пике тўпни қайтарди\n74' БУрчак тўпидан кейин Хорка тўпни эгаллаб олди\n73' Педро бурчак тўпи ишлади\n72' "Барса" босимни оширмоқда. Месси 5-6 нафар футболчини орасидан ўтиб кетди ва тўпни шеригига узатди. У эса Иньестани олдинга бошлади. Андрес жарима майдончаси ичида Неймарни тўп билан таъминлаганди, бразилиялик футболчи офсайдда қолиб кетган экан\n69' Месси чиройли пас билан Иньестани чап қанотдан жарима майдончасига бошлади. Андрес ўнг қанотда очилган Неймарга узатди. Тўп Неймардан бироз ўнгроққа ўтиб кетди ва Неймар тўпни эгаллаб дарвозабон майдончасига етиб келган Мессига узатди. ҲИмоячи тўпни майдон ташқарисига чиқариб юборди. Аммо ҳакамлар бурчак тўпи беришмади\n68' "Барселона" тезкор қарши ҳужумга ўтди ва Педро тўпни чап қанотдаги Неймарга етказди. Бразилиялик футболчи 18 метрдан зарба берди, ноаниқ\n67' Неймар икки-уч ҳимоячи орасидан ўтиб кетаётганида жарима майдончаси остонасида чалиб йиқитилди. Аммо ҳакам жарима зарбаси бермади\n66' Чап қанотдан етказилган тўпни Месси қайтарди, ўзига бўйсундирди. Бир неча ҳмоячи орасидан чиқиб кетаётганида ҳимоячилардан бири тўпни олиб қўйди\n65' Ариц Адурис 22 метрдан "Барса" дарвозаси томон зарба берди. Браво тўпни эгаллаб олди\n65' Алба икки футболчи орасидан ўтиб кетиб, тўпни жарима майдончасига узатди. ҲИмоячи тўпни бош билан қайтарди\n63' Мунир ўрнига Неймар туширилди. Стадионда ўтирган Суарес ёш ҳужумчини олқишлаб қўйди\n62' Бускетс огоҳлантириш олди\n60' Мессидан тўпни қабул қилиб олган Алба тўпни дарвозабон майдончасига узатди. Мунир бош билан зарба беришнинг уддасидан чиқди, аммо дарвозабон тўпни эгаллаб олди\n59' Меҳмонлар ҳам асло ҳимояга ётишаётгани йўқ. Олдинга интилишмоқда. Ҳозирча улар тўпни жарима майдончасига олиб кира олишмаяпти\n56' Иньеста жарима майдончасининг ўнг бурчагидан зарба йўллади. Зарба бироз ноаниқ бўлди\n53' Вууууҳ, Алба чап қанотдан жарима майдончасига кириб келди ва ўзига узатилган тўпни ўнг оёғига мослади ва зарба берди. ДАврозабон тўпни оёқлари билан қайтарди!\n50' БУ фаоллик эвазига меҳмонлар жазоланишлари мумкин эди. Бильбаоликлар бахтига қанот ҳаками шубҳали офсайд эвазига Мессининг голини бекор қилди\n50' Иккинчи бўлимда меҳмонлар фаол ўйнашга интилишмоқда.\n47' Ракитич Мунирни рандевуга чиқаришга ҳаракат қилди. Аммо узатма бироз секинрок бўлгани учун Ҳадодий ҳимоячи билан тўп учун кураш олиб боришга тўғри келди. Тўни эса дарвозабон эгаллаб олди\n' Жамоалар майдонга қайтишмоқда. "Барса"да ўзгариш бор. Маскерано ўрнига Пике тушди\n' Ҳозирча "Барселона" - "Атлетик Бильбао" - 0:0. Биринчи бўлимда Мунирда дарвозани ишғол қилиш учун камида 3та вазият бўлди. Аммо Испания терма жамоасида дебют қилган футболчи имкониятлардан фойдалана олмади. Месси тўпни ундан қизғонаётгани йўқ. Доимо ёш жамоадошини яхши вазиятга чиқармоқда\n42' "Барса" ижросида яна иккита хавфли вазият. Дастлаб чап қанотдан етказиб берилган тўп дарвоза томон тепилди. Ҳимоячилар тўпни майдон ташқарисига чиқариб юборишди. БУрчак тўпи ўйинга киритилганидан кейин МЕсси ўнг қанотдан тўпни дарвозабон майдончасига яқинлашган Мунирга узатди. Мунирнинг зарбасини дарвозабон қайтарди!\n41' Месси ва Мунир бир-бирларини жуда яхши тушуниб ҳаракат қилишмоқда. Аргентиналик ҳужумчи яна бир марта Ҳаддодийни бирга-бир вазиятга чиқарди. Мунир ўзи ўнг оёқда зарба бериши мумкин бўлган вазиятда ёнидаги рақибини алдашга қарор қилди. Бунинг уддасидан чиқа олмади, аммо тўпни Мессига етказа олди. Лео жарима майдончасига ёриб кириб, зарба берди. Бироқ ҳимоячи ётган кўйи тўп йўлига ғов бўлди\n39' "Атлетик" ҳимоячиси Карлос Гурпеги жарима майдончаси ичида қўли билан очиқчасига Ҳаддодийнинг ортида итариб йиқитди. Бироқ ҳакам бу вазиятни пенальти тортмайди деб ҳисоблади.\n38' Педро ўнг қанотда бир ҳимоячидан қочиб кетди ва жарима майдончасига кириб келиб, нариги қанотдаги Мунир томон узатди. Марказий ҳимоячи тўпни қайтариб юборди\n37' Ўнг қанотдан жарима майдончаисга етказилган тўп Месси бош билан зарба берди. Ноаниқ\n36' Тўп майдон марказида кўп сақланиб қолмаяпти. "Барса"нинг ҳужумларини меҳмон жамоа бартараф этмоқда\n33' Мунир рақиб жарима майдончаси ичида дарвозабоннинг йўлини тўсгани учун ҳакам вазиятни фол деб баҳолади\n30' "Атлетик" футболчиси Ариц Адурис огоҳлантириш олди. У Маскеранонинг юзига тепиб юборди\n28' "Атлетик" футболчиси ярим ҳимоячиси жарима майдончасига кириб, зарба йўллади. Зарба унчалик кучли чиқмагани боис Браво осонлик билан тўпни эгаллаб олди\n26' Мессининг узатмасини яна Мунир ўтказиб юборди\n19' Эҳҳҳҳ, Муниииир! Мессининг узатмасидан кейин ал-Ҳаддодий дарвозабон билан деярли бирга-бир вазиятга чиқди. Ёнида пайдо бўлган ҳимоячини чалғитди ва зарба берди. Фақат зарбадан кейин тўп дарвоза устидан ўтиб кетди\n16' Устунлик тўлалигича мезбонлар томонида. Ҳозирча меҳмонлар яхши ҳимояланишмоқда\n11' "Барса" қарши ҳужумга ўтди. Месси тўпни ҳимоячилар орасидан ўтказиб, Мунир томон етказди. Ҳаддодий унга ета олмади\n9' Каталонияликлар бурчак тўпини ўйинга киритишди\n8' "Барселона" бугун ўзининг Каталония байроғи рангидаги сариқ-қизил учинчи формасида майдонга тушган. Бильбао эса кўк-оқ рангли футболка-шортикда ҳаракат қилмоқда.\n5' Ўйин бошида томонлар бир мартадан хавфли ҳужум ташкил қилишди. Чап қанотдан берилган зарбани "Барса" посбони Браво ён томонга уриб юборган бўлса, Монтойянинг зарбасини "Атлетик" дарвозабни қайтарди\n1' Техник камчилик учун узр сўраймиз. Ўйин бошланди!\n' Барчангизни энди "Барселона" ва "Атлетик Бильбао" жамоалари ўртасидаги баҳсдан ташкил этиладиган онлайнтрансляцияни кузатиб боришга таклиф этамиз\n' Хайрли кеч футбол мухлислари.


Ўзбекистонда “911”нинг аналоги – 112 фавқулодда хизмат рақами ишга тушиши кутилмоқда – Коммерсант.Уз\nЎзбекистонда “911”нинг аналоги – 112 фавқулодда хизмат рақами ишга тушиши кутилмоқда\nБугунги кунда кўплаб мамлакатларда умумий фойдаланиш учун алоқа тармоқлари – хавфсизлик хизмати рақамлари кенг қўлланилмоқда. Ушбу рақамлар орқали қўнғироқ қилувчи ягона қутқарув хизматига тушади, улар, ўз навбатида, жабрланувчиларга тезда маҳаллий қутқарув хизматларига уланиш ва ёрдам олишга кўмаклашади.\nЖаҳон тенденциясини инобатга олган ҳолда, Ўзбекистон ҳам шу каби янгиликни жорий этмоқчи. Ягона рақам орқали ҳар қайси ёрдам хизматига уланиш жуда қулай чорадир. Барча мурожаатлар хабарларни қабул қилувчи ягона марказга келиб тушади, сўнг тегишли ваколатли тузилмаларга етказилиб, уларнинг ижроси таъминланади.\nУчрашув давомида АКТ вазирлиги, Ўзбекистоннинг ИИВ идоралари ва бошқа масъул тузилмаларга “Хавфсиз шаҳар” лойиҳасини тезкорлик билан амалга ошириш учун зарур чораларни амалга ошириш тайинланди.\nУмуман олганда, тизим хавфсизликни таъминлаш, жамоатчилик орасида тартибни назорат қилиш, маълум ҳудудда мониторинг олиб бориш, мурожаат ва фавқулодда вазиятларга зудлик билан эътибор қаратиш ва уларни ҳал этишга ёрдам беради.\nҲозирча ягона рақамнинг жорий этилиши расмий равишда тасдиқланмаган. Бироқ жаҳон тажрибаси, шу каби рақамлар туфайли хавфсизлик соҳасида эришилаётган ютуқлар бунга туртки бўлиши хеч гап эмас. Айни вақтда республикада «01», «02», «03» ва бошқа рақамлар омма орасида кенг тарқалган. Қайд этиш лозим, аксарият мамлакатларда фуқаро “112” рақамига мобил телефонида маблағ бўлмаган, SIM картаси йўқ бўлган, хаттоки блокировка ҳолатида хам қўнғироқ қилиши мумкин.\nБугунги кунда 112 рақами – аксарият давлатларда фавқулодда ҳолатларда териладиган асосий рақамдир. Ушбу рақам 1991 йилнинг 29 июлида Швеция ташаббуси ва Европа Иттифоқининг қарорига кўра қабул қилинган.\n112 фавқулодда хизмат хавфсиз шаҳар\nПредыдущая запись Дональд Трамп поздравил Шавката Мирзиёева с Днем независимости\nСледующая запись В затопленном Хьюстоне из-за мародерства ввели комендантский час\nВидео: туристический потенциал Шахрисабза за две минуты\nMicrosoft заинтересована в расширении деятельности в Узбекистане\nНа границе Оренбурга задержаны 432 тонны овощей и фруктов\nУзбекистан и Афганистан: экономическое сотрудничество укрепляется по всем направлениям\nСтали известны три страны, которые Трамп посетит первыми


Meizu Watch чиқди: флагман Snapdragon чипи, eSIM ва NFC (+видео)! - Terabayt.Uz\nБир неча йиллик кутишдан сўнг Meizu компанияси ўзининг илк тўлақонли ақлли соатини расман тақдим этди. Meizu Watch русумли гаджет электрон SIM-карта билан жиҳозланган.\nЎҚИНГ: HarmonyOS тизимида ишлаётган Huawei Watch 3 илк «жонли» видеода!\nМазкур қурилма Huawei компаниясининг HarmonyOS (хитойчаси – Hongmeng) операцион тизими билан чиқиши айтилган эди. Бироқ Meizu уни ўзининг Flyme OS for Watch тизими базасида тайёрлабди.\nMeizu Watch тўртбурчак шаклдаги, диагоналига 1,78 дюймлик AMOLED-дисплей билан жиҳозланган. Тасвир аниқлиги 448х368 пикселлик (326 ppi), ёрқинлиги эса 500 нит бўлган экран юзасига Corning Gorilla Glass брендининг 2,5D-шишаси ётқизилган. Соатни бошқариш учун корпуснинг ён қиррасида биттагина моддий тугмача қўлланган.\nДевайснинг техник таъминоти асосини Qualcomm компаниясининг шу тур гаджетлар учун флагман платформаси – Snapdragon Wear 4100 процессори ташкил этади. Meizu Watch кўплаб циферблатларни қўллаб-қувватлашдан ташқари, янгиларини яратиш имконини ҳам беради. Мазкур смартвотчни бошқа ақлли қурилмаларни бошқариш, кирувчи қўнғироқларга жавоб бериш учун қўллаш мумкин. Шунингдек, масофадан туриб смартфон камерасини ишга тушириш, унда мусиқани бошқариш имкониятлари ҳам мавжуд. Доимий хотираси 8 гигабайт эканлиги боис, қўшиқларни бевосита соатнинг ўзида сақлаш мумкин.\nЎҚИНГ: Автономлиги 14 кунга борувчи, GPS чипли ва IP68 ҳимояли Realme Watch 2 Pro чиқди (видео)\nMeizu Watch ёрдамида пульсни, қоннинг кислородга тўйинганлик даражасини, артериал қон босимини, уйқу сифатини ва стресс даражасини кузатиб борса бўлади. Аксессуар кўплаб спорт режимларини қўллаб-қувватлайди.\nМазкур ақлли соатнинг ўзига хосликларидан бири – электрон SIM-карта, яъни eSIM технологияси жорий этилганлигидир. Унинг шарофати билан Meizu Watch смартфонга боғланмасдан, тўлиқ автоном режимда ҳам ишлай олади, унинг ўзиданоқ қўнғироқ қилиш мумкин! Смарт-соатда NFC чипи ҳам мавжуд, лекин у фақатгина шу компаниянинг Meizu Pay тўлов тизимини қўллаб-қувватлайди. Қурилма аккумулятори 420 мА/соатлик бўлиб, у смартвотчнинг 36 соатгача автоном ишлашини таъминлайди.\nMeizu Watch ўз юртида бугун – 1 июндан сотувга чиққан, нархи 235 АҚШ долларига тўғри келади. Унинг глобал бозорга тақдим этилиши ҳақида ҳозирча аниқ маълумот йўқ.\n#"ақлли соат" #Bluetooth-аксессуар #eSIM #Meizu #смарт-соат #смартвотч #соат #янги технологиялар #аксессуарлар #Meizu Watch


2010—2019 йилларнинг муҳим воқеалари фотосуратларда\n01.01.2020 13:10 0 2122\nТурли мамлакатлар сиёсий ҳаётидаги ўзгаришлар, терроризмга қарши кураш, табиий офатлар, спорт мусобақаларидан ёрқин лаҳзалар — 2010—2019 йиллар фотосуратларида.\n2010 йилнинг 20-дан 21 мартга ўтар кечаси Исландиядаги Эйяфьятлайокудль вулқони уйғонди. Европа осмонини қоплаган қора тутун анча пайтгача авиақатновлар мунтазамлигини издан чиқарди.\nЯпониянинг Хонсю ороли шарқий соҳилларида 2011 йил 11 март куни аввалига кучли зилзила, кейин цунами содир бўлиб, япон архипелагининг шимолий қисмида ўзидан улкан вайронагарчиликлар қолдирди. Расмий маълумотларда табиий офат оқибатида 15 мингдан зиёд инсон ҳалок бўлгани айтилади. Юқоридаги суратда Иватэ префектурасида жойлашган Мияко шаҳрига улкан тўлқин яқинлашаётгани аксини топган.\nЛондон, 2011 йил 29 апрель. Британ шаҳзодаси Уильям ва Кейт Миддлтон турмуш қуришди.\nБарак Обама маъмурияти аъзолари террорчи Усама бин Лодиннинг йўқ қилиниши операциясини Оқ уйда туриб кузатишяпти. 2011 йилнинг 2 май куни америкалик ҳарбийлар томонидан террорчи ўз уйида ўлдирилди.\nАндерс Брейвик 2011 йилнинг 22 июль куни Ослодаги ҳукумат биноларидан бирида бомба портлатди. Кейин эса Норвегия социал-демократик ишчилар партияси ёшлар қаноти аъзолари йиғилган Утёйа оролига бориб қуролли ҳужум уюштирди. 77 киши, асосан ўсмирлар, Брейвик қурбонларига айланди.\n2011 йилнинг 17 декабрь куни Шимолий Корея етакчиси Ким Чен Ир вафот этди. Унинг ўрнини учинчи ўғли Ким Чен Ин эгаллади.\n2012 йилнинг 14 январь куни «Коста Конкордия» сайёҳлик кемаси Жильо оролидаги Жильо-Порто қишлоғи яқинида фалокатга йўлиқди: ёни тешилиб чўка бошлади. Кема бортида 4200 киши бор эди, шулардан 32 нафари ҳалок бўлди.\nВатикан. 2013 йил 11 февраль. Францискдан олдинги Рим папаси — Бенедикт XVI (Йозеф Алоиз Ратцингер) сўнгги 600 йилда бу мансабни ўз хоҳиши билан тарк этган биринчи папа бўлди. Воқеа 85 ёшни қаршилаган понтификнинг саломатлиги ёмонлашгани билан изоҳланди.\n2014 йил феврали. Киевдаги қонли Майдон воқеалари бошланди. Маълумотларга кўра, ур-тўполонларда 100 дан ортиқ инсон ҳалок бўлган.\n2014 йил март ойида Қрим Россияга қўшилди.\n2015 йилда Шимолий Европа, Яқин Шарқ ва Жанубий Осиё мамлакатларидан Европа иттифоқига кириб келаётган қочоқлар ва ноқонуний мигрантлар оқими кўп карра ошиб кетди.\nЖанубий африкалик машҳур югурувчи-паралимпиячи Оскар Писториус суд залида. Бехосдан ўз таниш қизи Рева Стинкампни отиб қўйган спортчи 13 йил-у 5 ойга қамалди.\n2016 йил август, Рио-де-Жанейро олипиадаси. 100 метрга югуришда рақибларидан ўзиб кетган Усэйн Болтнинг табассуми.\n2017 йил 20 январь. АҚШнинг 45-президенти Дональд Трамп инаугурацияси.\n2017 йил 17 апрель. Канаданинг Ньюфаундленд оролидаги Ферриленд қишлоғига улкан айсберг сузиб келди.\nВиндзор қасри, 2017 йил 19 май. Британ шаҳзодаси Гарри ҳамда Меган Маркл никоҳдан ўтишди.\nфото Спорт табиий офат сиёсат 2010-2019 йиллар\nХориж Кеча, 10:58\nСпорт 14/02, 09:15\nКоронавирус Хитой ва Шимолий Корея оғир атлетикачиларини Олимпиададан маҳрум этиши мумкин\nХориж 29/01, 19:45\nТошкентда 81 дона дарахтни кесиб ташлаганларга нисбатан жиноят иши қўзғатилиб, 1 млрд. 891,3 млн. сўм зарар ундирилди\n#коронавирус - 218\n#Хитой - 885\n#Туркия - 537\n#АҚШ - 1543\n#Италия - 168\n#Жанубий Корея - 212\n#Ҳиндистон - 372\n#Германия - 327


ЮРТИМИЗ БУҒДОЙГА ТЎЛСИН!\nЎзбекистоннинг ғалла мустақиллигига эришгани юртимизга ризқ-рўз, барака ёғилгани десак муболаға эмас. Бу-аҳолининг кундалик эҳтиёжи учун зарур бўлган бир неча миллион тонналик дон, ризқ–рўз хурмонларидир, неча ўн йиллар давомида минг машаққатлар эвазига дон четтан келтирилган мамлакатда қисқа вақт ичида амалга оширилган ишларнинг мисли кўрилмаган самарасидир. Мустаққилликгача пахтадан бошқа экин экилмаган ерларда бугун минг минглаб гектар ғаллазорлар уларда олтин бошоқлар мавжланади. Юртимиз омбори ўз донига, дастурхони эса ўз нони билан тўлган. Қишлоқ хўжалигининг бу сохаси хам ривожланмоқда, айни пайтда юртимизда гектарига 70-80 центнердан ошириб сара дон олиётган омилкор дехқонлар кўпаймоқда.\nАдаб манбаларида донни, нонни эҳтиром қилган киши фақрликдан узоқ бўлиши хамда нон ушоқларини хам исроф қилмаслик айтиб ўтилган. Хадис шарифда “Нонни хурмат қилинглар, Аллоҳ таолло уни осмон баракасидан нозил қилди, ер баракасини унинг учун бўйсиндириб қўйди” дейилган (имом Табароний ривояти). Ҳақиқатда, неъматларнинг сараси, озуқаларнинг тўйимлиси, хонадоннинг баракаси бўлган ноннинг қадр қиймати чексиздир.\nДоннинг хар бир тури ёқимли озуқа, хусусан буғдой дони алохида этиборга лойиқ буғдой унидан таёрланган нон ва ун маҳсулотлари инсон аъзоларига дармон ва даъводир.\nОна ватанимиз рамзи бўлган тамғасига хам айни пишган сара буғдой башоғи тасвири туширилган. Бу эса давлатимиз ва халқимизнинг ғалла, дон, нон мўл-кўл бўлишига қанчалар эътибор бераётгани ифодасидир. Айни кунларда юртимизда деҳқонларимизнинг бир йиллик меҳнатлари самараси бўлган ғалла хосилини нес-нобут қилмасдан йиғиб олишлик учун сафарбарлик эълон қилинган. Кекса-нуронийларимиз дуо қилганда, “Уйинга буғдой тўлсин” ёки “Нондек азиз-мукаррам бўлинг” деб тилак билдиришади.\nЯратган юртимизни буғдойга тўлдирсин, халқимизни азиз ва мукаррам айласин.\nЧуст тумани бош имоми ва “Мавлоно Лутфуллоҳ”


Ҳиндистонда сув тошқини натижасида 17 киши ҳалок бўлди\n10:39 / 22.08.2016 7790\nҲиндистоннинг Мадҳя-Прадешида сув тошқини натижасида камида 17 киши ҳалок бўлди. Бу ҳақида BBC News хабар берди.\nШарқий Биҳар штатининг бир неча туманида фавқулодда вазият юзасидан 15 000 киши эвакуация қилинди.\nИюнь ойидан сентябргача бўлган мавсумда Ҳиндистонда сув тошқинлари кўп рўй беради.\nЖорий йилда ёмғир кўп ёққани туфайли йирик дарёлардаги сув сатҳи кўтарилиб, бу Ҳиндистоннинг кўплаб ҳудудларида тошқинлар содир бўлишига олиб келди.\nОлтита дарёси бўлган Биҳарда минглаб кишилар 80дан ортиқ эвакуация пунктларидан қўним топишди.\nСув тошқинлари юз берган ҳудудларда баъзилар ўзларининг сув тубига ғарқ бўлаётган уйлари томига чиқиб олишган.\n"Биз жуда кўплаб муаммоларга дуч келмоқдамиз, ҳамма нарса сув остига ғарқ бўлмоқда. Баъзи жойларда егулик, ичимлик суви ва ҳатто қайиқ ҳам йўқ. Нима қилишни билмай қоляпмиз", - деди Патна шаҳрида яшовчи киши.\nҚўшни Уттар-Прадеш штатида ҳам Ганг дарёси сатҳи кўтарилган, қуйи ҳудудларда яшовчи кишилар баландроқ жойларга эвакуация қилинган.\nХавф ҳудудида кун кўраётган кишилардан бирининг сўзларига кўра, бу ерда сўнгги уч кун давомида сув тошқини кузатилмоқда. Барча экинлар сув остида қолган. Сув аҳоли яшайдиган уйлар ичига кириб бормоқда.\nҲиндистонлик эркакнинг ўлимига маймунлар томонидан тошбўрон қилиниши сабаб бўлди\nШавкат Мирзиёев Ҳиндистон раҳбарияти ва халқига ҳамдардлик билдирди\nСелдан талофат кўрган сурхондарёликлар кўчада қолмоқда. Уларга берилган моддий ёрдам тортиб олинмоқдами?


Истанбул сафари таассуротлари: “Наполеон Истанбул ҳақида нима деган?” | Azon.uz - Ахборот-таҳлилий портал\n2737 21:36 17.12.2021\n(1-қисм, 2-қисм 3-қисм 4-қисм 5-қисм 6-қисм 7-қисм 8-қисм 9-қисм 10-қисм 11-қисм 12-қисм 13-қисм 14-қисм 15-қисм 16-қисм 17-қисм 18-қисм 19-қисм 20-қисм 21-қисм) (22-қисм)\n“Саёҳат қилинглар, соғлом бўласизлар”, деган мазмундаги ҳикматни эшитганмисиз? Бунда қанчалар ҳақиқат борлигини бошимдан ўтказиб билдим.\nЎзбекистонда бир кунда нари борса, икки километрча пиёда юрардим, ундан ортиғига қувватим етмасди. Истанбулда кунига камида ўн километр шаҳар кездим. Чарчамадим эмас, чарчадим, толиқдим, албатта. Фақат руҳий томондан енгиллик бўлгани учунми, билмадим, озгина ухласам ҳам тетик ҳолда уйғондим. Балки бу об-ҳаво билан боғлиқ бўлиши ҳам мумкин. Аммо мен эътиборингизни бошқа жиҳатга қаратмоқчиман. Туркияда шахсий машина ҳайдашдан, ҳатто таксига чиқишдан кўра, пиёда юриш осон. Истанбулнинг деярли барча кўчаларига жамоат транпортлари қатнайди. Пиёдалар йўлакчалари ҳамма ерда ташкил этилган ва текис тош ётқизилган. Бу биринчи жиҳат.\nИккинчидан, маҳаллалар, кўп қаватли уйлар орасида аҳоли дам оладиган парклар жудаям бисёр. Мана ҳозир Қузғунжук маҳалласида юрибман, деярли ҳар икки юз метрда битта кичкинагина парк учраяпти. Уларнинг ўзига хослиги нимада? Аввало, дарахтлар қалин бўлгани учун салқин ва баҳаво. Қолаверса, болалар ва катталарнинг дам олиши учун етарли шароитлар яратилган. Болалар турли текин аттракционларда ўйнаса, ота-оналар ўриндиқларда дам олиб, фарзандларини кузатиб ўтиради. Энг қизиғи, парк деяётганимиз жуда катта жойни эгалламаган, нари борса бир бойваччанинг ҳовлисидай келади, холос.\nТурк киноларини кўрганлар яхши билади, қардошларимиз жуда кўп чой истеъмол қилишади. Бу шунчаки олифталик эмас, балки иқлим туфайли келиб чиқадиган табиий эҳтиёж экан (қайтариқ бўлган бўлса, узр). Тошкентда юрганимда чанқасам, оддий газсиз сув ичардим. Истанбулда эса одамнинг қайноқ чой ичгиси келар экан. Йўлимда учраган биринчи кафега кирдим. Кирдим десам ҳам нотўғри ифодалаган бўламан, чунки кафе ташқарида эди. Бир бардак чой олиб, бўш ўрин кам бўлгани учун бир ўзи ўтирган амакидан рухсат сўраб, унинг ёнига ўтирдим. Бу ер номи чиққан машҳур оилавий ошхона экан. Аниқроғи, уйда тайёрланадиган овқатлар сотиши билан донг таратган экан. Шундай қарасангиз, соҳил бўйига кўзингиз тушади. Асли суҳбатдошга ҳожат йўқ, чунки атрофни кўздан кечириш орқали табиатнинг ўзи билан сирлашаверасиз, тил топишиб, дардлашаверасиз. Гўё бу гўзал манзара ўзига тикилган, чарчоқ енгиб турган йўловчига “Сўйла, дардингни олай”, деб тургандай тасаввур қолдиради.\nЛекин одамлар билан гаплашишим, уларнинг фикрини билишим, улардан маълумот олишим керак. Чунки мен йўлбошловчисиз (гидсиз) шаҳар кезаётган сайёҳман. Рўпарамда турган амакига сўз қотдим, ўзимни қизиқтирган саволларни сўрадим. Аввал ҳам айтганимдек, Истанбулда (балки Туркияда) тарихни, сиёсатни, муомалани билмайдиган одам йўқ. Бу амаки ҳам менга Қузғунжук маҳалласи ҳақида жуда кўп гапларни гапириб берди.\n“Бир замонлар бу ерларда Қузғун бобо деган авлиё зот яшаган. Шу сабаб маҳалла номи ҳам Қузғунжук деб номланади. Бу ерда номи машҳур сериаллар тасвирга туширилган (Ўзбекистонда намойиш этилмагани учун номини эслаб қололмадим). Денгиз бўйида давлат театри бор. Ундан ташқари кўча ўртасидаги зиналарда халқ ичидан чиққан ҳаваскорлар кечқурунлари театр томошаларини кўрсатишади. Диққатга сазовор жойлар жудаям кўп. Шулардан бири музей, Абдулмажид Афанди кўшки, масжид, черков ва сенагога ва ҳаказо.\nМаҳалладаги одамларнинг деярли барчаси бир-бирини яхши танийди. Турли миллат ва дин вакиллари худди бир оиладай иноқ ва оқибатли. Бировнинг бошига бирор ташвиш тушса, ҳамма ёрдамга келади. Яқинда черков попининг ўғли уйланди. Бутун маҳалла черковга бориб, тўй билан табриклаб келдик. Ҳеч ким қуруқ боргани йўқ, ҳамма ўз ҳолича тўёна қилди. Нима учун бу ерда еврейлар кўп, биласанми? Чунки бир замонлар яҳудийларнинг ватани бўлмагани учун шу ерда яшашни орзу қилишган, яъни бу тупроқлар улар учун муқаддас саналган. Нима учунми? Буниси рости билмайман. Лекин бутун дунёдаги яҳудийларнинг орзуси мана шу жаддада яшаш бўлган. Ҳозир жудаям кам қолган, аммо улар билан ҳам аҳилликда кун кечирамиз. Нафақат Истанбулда, балки бутун дунёда бунақа маҳалла йўқ!”\nСоҳил томондан чиқиб келишда “Қузғунжук бўстони” деган жойни кўргандим. Оилавий дам олиш учун ажойиб имконият, яъни тоққа чиқиб, фарзандларингиз учун қўлбола кабоб пишириб бергингиз келади-ку, ўшанақа пайт шу ерга келаверасиз. Айланжа (маёвка) учун барча шароит бор. Табиат қўйнида мазза қилиб дам оласиз. Бўстон дегани қишлоқдаги бобо деҳқоннинг томорқасига ўхшайди. Помидор, бодринг, сабзи, пиёз, картошка, кўкатлар... хуллас, хилма-хил сабзавотлар етиштирилар экан. Амакидан ўша ерда ким томонидан деҳқончилик қилингани сўрайман.\n“Маҳалла аҳлидан ким хоҳласа, чиқиб деҳқончилик қилаверади. Бу ерга сабзавот эккани учун солиқ ё бошқа ҳақ тўламайди. Одамлар ишдан бўш кунлари табиат қўйнида ишлаб, чарчоғини чиқаради. Ҳосилини давлатга топширадими? Нимага топшириши керак. Йўқ, топширмайди. Ўзи учун ишлатади. Лекин инсонийлик деган гап бор. Ҳеч ким ҳамма ҳосилни уйига олиб кириб кетмайди. Маҳалладаги одамларга тарқади. Албатта текинга. Савоб учун. Биринчи навбатда кексалар, камтаъминланган оилаларга берилади, уларнинг дуолари нақд!”\nАмакининг гапларини тинглаб, яна бир марта истанбулликларга қойил қолдим. Ҳайратимга ҳайрат қўшилди. У билан хайрлашиб, яна йўлимда давом этдим. Наполеон Бонапарт ушбу шаҳар ҳақида нима деган, эшитгандирсиз? “Агар бутун дунё битта мамлакат бўлса, шубҳасиз, унинг пойтахти Истанбул бўлади”, деган экан фаранг императори. Дарҳақиқат, ушбу муаззам шаҳарда бутун дунёнинг маданияти қоришиб кетган. Йўқ, физикадаги диффузия ҳодисаси каби тартибсиз равишда аралашган эмас, балки бир бутунлик ҳосил қилган, уйғунлик касб этган, бир бирини тўлдирган, безаган, гўё буюк ансанбль ҳолига келган. Бу даргоҳда даллини ҳам, дарвешни ҳам, олимни ҳам, обидни ҳам, зоҳидни ҳам, атеистни ҳам, деистни ҳам, жуҳудни ҳам, хочлини ҳам, орифни ҳам, ошиқни ҳам учратасиз. Учратганда ҳам ниқоб билан эмас, ўз кийимида учратасиз. Ҳаёт аталган театрда улар гримм билан бошқаларнинг ролини эмас, балки ўзларини ўйнаётган ҳолда кўрасиз. Иккиюзламачилик йўқ. Энг ҳайратланарлиси улар бир биридан нафратланмайди, аксинча, бир бировига марҳаматли, меҳрибон...\nБир уй деразасига: “Бу ерда расмга тушманг! Оила билан яшаймиз ахир?! Уят бўлади! Ишонинг, расмга тушган жуфтликлар ажрашиб кетади!” деган гапни ёзиб қўйишибди. Маҳаллага сайёҳлар ниҳоятда кўп келгани ва бефаросатларча иш тутгани жонидан шу қадар ўтиб кетибди шекилли. Акс ҳолда истанбулликлар бунақа муносабатда бўлмайди. Менимча, қайсидир ўткинчи ушбу оила аёли ё қизи деразадан қараб турганини расмга олгани сабабидан шунақа деб ёзган бўлса керак. Турклар учун шараф-номус – ҳаёт-мамот масаласи. Ҳазиллашадиган иш эмас. Аёлларини, қизларини қаттиқ рашк қилишади, авайлаб-эъзозлашади. Ҳатто керагидан ортиқ. Бир сўз билан айтганда бошларига кўтаришади. Шунинг учун Туркияга келсангиз, қиз-жувонларга жуда эҳтиёткорлик билан муомала қилишни унутманг.\nАбдулмажид Афанди кўшкига ҳам бордим. Бошқалари қатори бу обиданинг ҳам ажойиб тарихи бор экан. 1880 – 1885 йиллари қурилган ушбу кўшк аввал Исмоил пошо деган кишига тегишли бўлган. Унинг вафотидан кейин фарзанди уни сотмоқчи бўлади ва Султон II Абдулҳамидхон Хазинаи хосса ҳисобидан сотиб олиб, амакиваччаси (Султон Абдулазизнинг ўғли) шаҳзода Абдуламажид афандига ёзги қароргоҳ сифатида фойдаланиб туриш учун беради. Усмонлининг энг охирги халифаси бўлган Абдулмажид афанди санъатга жуда қизиққани учун ушбу ёзги саройни шунақа безаб юборадики... Бир сўз билан мен бу кўшкни ғалати санъат асарлари кўргазмаси, деб номлаган бўлардим. Негалигини илова этилаётган расмларга қараб ўзингиз тушуниб етасиз, албатта.\nОдамлар орасида бир гап юради: бирор бегона жойга борсанг, бозорига ва... мозорига кириб қўй, деган. Буни ким айтган билмадиму лекин қабристонга бориб туриш албатта фойдадан ҳоли эмас.\nПастликка тушиб кетар эканман, йўлимда учраган Наққош бобо қабристонини зиёрат қилиб ўтгим келди. Қабристон турк сериалларида тез-тез кўрсатиб туриладиган мозоротларга ўхшайди. Камида уч юз йиллик қабрлар бор. Оилавий хилхоналар... Ана, юздан ошиб ўтган нуроний билан бир ёшга ҳам етмай дунёдан кўз юмган чақалоқ ёнма-ён ётибди. Турган битгани ибрат, буларга қараб, 15 ёшимда оламдан ўтган дадамни, 50 ёшга ҳам етмай чин дунёга кетган онамни, 40 ёшида автоҳалокатга учраб ҳаққа қовушган акамни эслаб эзилдим, ич-ичимдан йиғи келди, кўзимдан оққан ёш юзимни ювди. Ўлим ҳақлигини, бир кун мен ҳам шуларнинг карвонига қўшилишимни ўйладим. Ўлимга тайёр туриш кераклигини ҳаммамиз биламиз, бироқ орқамиздан қоладиган қанақа амал бор, савобимиз кўпми, ёки гуноҳимиз...билмаймиз.\nРаҳматли шоир Набихон Чустий қабристонни бежиз “индамаслар олами” деб таъриф этмаган:\nЭнг ажийб олам экан бу олами,\nСайр этсин бўлса ҳар кимнинг ғами.\nКамбағалми, бойми, ё олиммиди,\nЁки ҳоким, ё ҳаким, ул ким эди?\nЁ гадоми, ё ҳалим, ёки чапан,\nКим таниб олгай суякнинг рангидан?\nСоате бунда саёҳат айладим,\nНе саёҳат, минг надомат айладим.\nМен дедим: Кел, Чустиё, ҳушёр бўл,\nЯхши ният бирла беозор бўл.\nЭл мозоринг лавҳига раҳмат ёзар.\nЮқоридаги мисралар катта қасидадан бир парча, холос. Аллоҳ раҳматига олсин, бурунғи шоирларимизнинг ёзганларида ҳикмат бўларди, ибрат бўларди. Афсуски, бугунги ёшларимиз бошқа авлиё шоирлар қатори Чустий раҳматуллоҳи алайҳнинг ижодиданам бехабар. Улар шоир деса, Навоий бободан ҳам аввал Аҳад Қаюмни тушунадиган ҳолга келди.\nДарвоқе, юқоридаги шеърни кўпчилик ёшлар (ҳатто катталар ҳам) Хайрулло Ҳамидов қаламига мансуб деб биларкан. Бунга сабаб бир вақтлар дўстимиз Хайрулло “Холислик сари” дастурида ушбу шеърни маромига келтириб ўқигани бўлса, ажабмас. Хайруллонинг шеърларида ҳам дард бор. Улуғбек Муталов деган ношир дўстимиз Хайрулло Ҳамидовнинг ҳикмат тўла ижодини китоб ҳолида чоп этган. “Мадрасаи Юсуф”дан эндигина келган дўстимиз учун ажойиб туҳфа бўлганди. Балки қизиқсангиз, китоб дўконларидан сўраб кўрарсиз.\nБу дунё бир работ, ҳар ким қўнуб бир-бир ўтар бордир.\nУшбу гўзал ва ибратли сатрлар эса “30 ёшида муршидидан иршод олиб, «Ҳазиний тўра» ва «Эшонбува» номлари билан халқ орасида эъзозланган, қодирия тариқатининг етук шайхи, «Муршиди Фарғона» бўлиб танилган ҳазрати Ҳазиний Хўқандий қаламларига мансуб. Ўзи аввалги шоирлар камида авлиё бўлган. Яссавий, Румий, Юнус Эмро, Махтумқули ва бошқалар шеър эмас, илоҳий нурга йўғрилган ҳикматлар ёзган. Бизга ота-боболаримизнинг ишқи илоҳий ҳақида битган асарларини қанақадир аёлга аталган деб сингдириб келишди. Худди ҳазрати Навоийга “Гули” деган маъшуқа тўқиб чиқаришгани сингари...\nҲа, майли, лирик чекинишни тўхтатиб, сўзимизга қайтайлик. Қабристон зиёрати одобларига қўлимдан келганича амал қилиб боряпман. Бир пайт Наққош бобо деган авлиё зотнинг қабрлари олдидан чиқиб қолдим. Уни менга боя китоб уйидаги ҳижобли хоним айтиб берганди. Тўғриси, шундай авлиё зот катта мақбарада ётган бўлсалар керак, деб тасаввур қилган эдим, аммо қабр камтарона эди. Хўш, Наққош бобо ким? Олдиндан айтай, у кишининг миллати ўзбек бўлган экан.\nСаййидлар авлодидан бўлган бу киши каштачилик санъати билан шуғулланган, Фотиҳ Султон Меҳмет ва Султон II Боязидларнинг алоҳида эътиборидаги шайх эди. Султонларнинг саройидаги ранго ранг нақшларнинг муаллифи бўлгани учун Муҳаммад ибн Боязид деган асосий исми шарифи ўрнига Наққош бобо дея эъзозланган ва ҳозир ҳам ҳамма шундай деб билади. Ҳатто Фотиҳ Султон Наққош бобога Чаталжа яқинида жойлашган Қутлубей номли қишлоқни мулк қилиб берган. Орадан 10 йил ўтиб, Бобо Наққош шу қишлоқда масжид қурдириб, вақф қилган ва қишлоқ унинг номи билан атала бошлаган. Бу қишлоқ бугунги кунда ҳам мавжуд бўлиб, Буюк Чекмеже ва Теркос кўллари ўртасида жойлашган экан. Ҳижобли хоним менга телфонидаги онлайн карта орқали ўша қишлоқни топиб кўрсатди, Фотиҳ туманининг ғарб томонида экан, бирор кун насиб қилса албатта бораман.\nЎтганларнинг руҳи шарифига қуръон тиловат ва дуойи хайр қилиб, йўлимда давом этдим.\nСоҳил бўйига тушганимда қуёш уфққа йиқилиб, шом намозининг вақти яқинлашаётган эди. Қирғоқ ёқасида яна бир Абдуллаҳак деган парк бор экан. Ускудордан шу ергача (тахминан бир км) учинчи ё тўртинчи парк бу. Бу жойда ҳам бошқалари каби аҳоли учун барча қулайликлар яратиб қўйилган.\nЎнг томонда Истанбулнинг Европа ва Осиё қисмини боғлаб турувчи кўприкка кўзим тушди. Ўша томонга юрдим. Кўприкка етмай 1860 йили қурилган Урёнийзода Аҳмад Асъад Афанди масжиди бор экан. Чоғроққина бўлса ҳам, соҳил бўйида жойлашгани учунми, жамоат кўп экан. Муаззин то азон айтгунига қадар масжид ҳовлида туриб сувга тикилганча кўрган-кечирганларимни бир-бир мулоҳаза қилдим. Ўрганадиган жиҳатларимизни таҳлил этиб, кўрган ижобий ҳолатларни ўзимизда ҳам жорий қилинишини орзуладим.\nМасалан: 1. Китоб уйи. 2. Шаҳарлар орасида деҳқончилик қилиш учун умумий томорқалар. 3. Халқ истаги ва эҳтиёжидан келиб чиқиб ибодатхоналар. 4. Кўчаларга дарахтлар, хонадонлар деразасидан осилиб тушган гуллар. 5. Бепул ва болажонлар ўйнайдиган кичкина парклар. 6. Масжид учун туҳфа қилинган иншоотлар... ва ҳаказо...\nАгар Истанбулга саёҳат қиладиган бўлсангиз, Қузғунжукда қуйидаги обида ва ажойиб жойларни зиёрат қилишни тавсия этаман.\n1. Қузғунжук масжиди ва унинг ёнидаги армани черкови.\n2. Кинолардагина кўрадиганингиз кўчалар.\n3. Ноил китоб уйи.\n4. Иглесиа де Сан Панталеон (Iglesia de San Pantaleón) номли юнон православ черкови\n5. 1821 йилда қурилган яҳудийларнинг Bet Nissim синагогаси.\n6. “Дом” остидаги Ҳожи Усмон ўғиллари масжиди.\n7. Кузгунчуқ бўстони.\n8. Наққош ота қабристони.\n9. Соҳил ёқасидаги парклар.\n10. Абдулмажид Афанди кўшки...\nШомни ўқиб бўлгач, кўприк томонга қараб йўл оламан. У ерда мени шаҳиди аълолар хотираси кутиб турибди.\nМахсус Истанбул Тошкент Абдулазиз Муборак Аэропорт масжид Масжидлар\n268 23:45 25.05.2022\n180 23:25 25.05.2022\n309 22:50 25.05.2022\n376 21:10 25.05.2022


16:50 / 06.10.2017\nТошкентнинг «Обод» футбол клуби Ўзбекистон Профессионал Футбол Лигаси Ижроия Қўмитасининг ЎФФ билан бирга келишилган қарорига кўра, футбол бўйича 2017 йилги Ўзбекистон чемпионати қатнашчилари сафидан чиқарилди.\nБугунги кунга келиб «Обод» футбол клубининг ЎзПФЛ олдидаги қарзлари 112 млн сўм (шундан 90 млн сўм – аъзолик бадали тўлови, 15 млн сўм – Ўзбекистон фуқароси бўлмаган мураббийни рўйхатга қўйиш учун тўлов ва 7 млн – жарима тўловлари)ни ташкил этади. Ўзбекистон клубларини лицензиялаш бўйича регламентга мувофиқ клубни молиялаштириш манбалари тўғрисидаги маълумотнома ЎзПФЛга тақдим этилмаганлиги натижасида ушбу жамоа ниманинг ҳисобига молиялаштирилиши ҳақидаги масала тушунарсизлигича қолаверди.\n«Обод» футбол клуби, шунингдек, регламент талабларини қўпол равишда бузган ҳолда бир неча марта огоҳлантириш берилганига қарамасдан лицензиялаш бўйича бирорта ҳам ҳужжатни расмийлаштирмади.\nШу билан бирга, Олий лиганинг 20-тури доирасидаги «Обод» – «Сўғдиёна» (2:4) ва 22-туридан ўрин олган «Обод» – «Насаф» (0:6) ўйинларида қайд этилган натижалар шубҳали эканлиги айтилган «Federbet» халқаро нотижорат федерациясининг Ўзбекистон Футбол Федерациясига ёзган хати ҳам ЎзПФЛ Ижроқўмининг якуний қарор қабул қилишида асос бўлиб хизмат қилди.\nМусобақалар регламентининг 4.26 бандига асосан «Обод» футбол клуби тақвимдаги ўйинларнинг яримидан кўпини ўтказиб бўлганлиги муносабати билан қолган ўйинларда жамоага техник мағлубият, унинг рақибларига эса техник ғалаба ёзилади. Ўтган ўйинлардаги огоҳлантириш ва четлатишлар ўз кучида қолади.\nЎзбекистон Республикаси қонунчилик ҳужжатларида кўрсатилганидек, «Обод» футбол клубида ўз ходимлари ва футболчилари олдидаги меҳнат шартномалари бўйича қарзларни узиш ва солиқ тўловларини тўлаш мажбурияти сақланиб қолади. Жамоа ходимлари ва футболчиларига эса бошқа футбол клублари қайдномасига мусобақалар регламенти асосида рўйхатга киритилиш учун рухсат берилади.\nОбод Олий лига\nМирко Йеличич Марат Бикмаевга «Реал» қизиқиб қолиши мумкинлигини айтди\nОлий лига. «Локомотив» — икки карра чемпион! Кумуш медаль учун йил тўқнашувида «Насаф» ғолиб\nПФЛ директори 12 жамоали тизимга шошилинч ўтилгани сабабини изоҳлади


Ташқи меҳнат миграцияси агентлиги Жанубий Кореяга турмушга чиққан ўзбек қизлари ўқиётган марказ акс этган видео бўйича изоҳ берди - Bukhara News\nТашқи меҳнат миграцияси…\nТашқи меҳнат миграцияси агентлиги Жанубий Кореяга турмушга чиққан ўзбек қизлари ўқиётган марказ акс этган видео бўйича изоҳ берди\nИжтимоий тармоқларда ўзбек қизларини Жанубий Корея фуқароларига турмушга бериш учун тайёрлаётган марказ фаолиятига оид видео тарқалди. Видеода корейс миллатига мансуб эркак йиғилган қизларга кореялик турмуш ўртоқлари билан тил топишиш ва яхши яшаб кетиш учун керакли тавсияларни бераётгани акс этган. Ташқи меҳнат миграцияси агентлиги мазкур видеода акс этган ҳолатга изоҳ берди.\nМаълум бўлишича, мазкур видео Тошкент шаҳар Яккасарой тумани «Ҳ.Сулаймонов» маҳалла фуқаролар йиғини ҳудудидаги 2-Миробод кўчаси 35-уйда жойлашган «Сежонг Ҳакданг» ўқув марказида 2020 йил 7 сентябрь куни навбатдаги ўқув мавсумининг очилиш маросимида тасвирга олинган.\n«Сежонг Ҳакданг» ўқув маркази 1992 йилда ташкил этилган бўлиб, Ўзбекистон фуқароларига корейс тили, маданияти ва миллий таомларини ўргатиш мақсадида фаолият олиб боради.\nАгентликнинг ўқув марказ раҳбари Хо Со Хенгга таяниб маълум қилишича, ҳозирги вақтда марказда таҳсил олаётган 350 нафар ўқувчининг 31 нафари Жанубий Корея фуқароларига турмушга чиққан.\n«Ўқув маркази ўз ўқувчиларига фақат корейс тили ва маданияти, шунингдек, қизиқувчилар учун корейс миллий таомларини ўргатиш билан шуғулланади. Уларни чет элга юбориш ёки Жанубий Корея давлати фуқароларига турмушга чиқишини ташкил этиш бу ўқув маскани мақсадларига кирмайди. Бу ерда таҳсил олаётган, корейс фуқароларига турмушга чиққан ўзбек қизларининг улар билан танишуви ёки оила қуришига мазкур ўқув марказининг алоқаси йўқ. Бу фуқаролар турмушга чиқиб, ўрнатилган тартибда никоҳни қайд этгандан сўнг бу ўқув марказига мурожаат қилган», — дейилади Ташқи меҳнат миграцияси агентлиги хабарида.\nАввалроқ ўзбекистонликлар Жанубий Кореяга COVID-19’га чалинмаганлик ҳақида сохта маълумотнома билан келаётгани маълум қилинганди.


ГАЗ СЎРҒИЧ МОСЛАМАЛАРИ МУСОДАРА ҚИЛИНМОҚДА » Иштихон овози газетаси\nГАЗ СЎРҒИЧ МОСЛАМАЛАРИ МУСОДАРА ҚИЛИНМОҚДА\nСовуқ кунлар келиши билан табиий газ босимининг пасайиш ҳоллари кузатилади. Бунга айрим хонадон эгаларининг тармоққа ноқонуний уланиб олишлари, қўлбола газ сўрғич мосламаларидан фойдаланишлари сабаб, албатта.\nАксарият ҳолларда суюлтирилган газ таъминотига мўлжалланган ҳудудда яшовчи фуқароларнинг тармоққа ноқонуний тарзда уланиб олишларига гувоҳ бўлмоқдамиз. Шу каби хонадонига кираётган табиий газ босимидан қониқмасдан қўлбола сўрғич мосламасини ўрнатган ёки ноқонуний равишда газ қувурларига уланган истеъмолчилар ҳам йўқ эмас.\nИштихон туман фавқулодда вазиятлар бўлими ва соҳага тааллуқли вакиллардан иборат ишчи гуруҳи ташкил этилган. Ишчи гуруҳ аъзолари томонидан рейд тадбирлари ўтказилмоқда.\n“Қ. Қаршиев” ва "Ғ. Ғулом" маҳаллаларида ўтказилган кузатув давомида газ сўрғич мосламасидан фойдаланиб келаётган хонадонлар аниқланди. Қурилмалар мусодара қилиниб, хонадон эгаларига тегишли тартибда ҳужжатлар расмийлаштирилди.\nтуман ФВБ профилактика\nва назорат бўлинмаси инспектори.\n07 дек, 11:50\n09 мар, 09:39


Ички ишлар ходими журналистга нисбатан куч ишлатганлиги юзасидан расмий баёнот берилди – Газета.uz\nЖурналист Алишер Рўзиохунов ички ишлар ходими томонидан унга нисбатан куч ишлатилганлиги ҳақида хабар берди. Тошкент шаҳар ИИББ воқеада иштирок этган барча ходимларнинг ҳамда журналистнинг хатти-ҳаракатларига ҳуқуқий баҳо берилишини маълум қилди.\n23 октябр 2020, 16:14 Жамият\nЖурналист Алишер Рўзиохунов 23 октябрь тунида ички ишлар ходими можаро сабаб унга нисбатан куч ишлатганликлари ҳақида маълум қилди.\nУнинг ўз Telegram каналидаги мурожаати «Вазир Бобожонов, илтимос истеъфо беринг, негаки сизнинг ходимларингиз фуқароларни ҳақоратлаб, калтаклашда давом этяпти. Сиз тизимни ўзгартира олмаяпсиз», сўзлари билан бошланади.\nЖурналистнинг хабар беришича, у 23 октябрь тунги вақтда чорраҳадан ўтаётганида йўл ҳаракати ходими бир машинани тўхтатган.\n«У йўл ёқасида турган инспектор хизмат машинасига ёнма-ён, йўлнинг иккинчи йўлагига тўхтади. Инспектор эса йўлнинг учинчи йўлагидан ҳайдовчи эшиги томон юриб келаётганди. Мен йўлдаги тирбандлик ва вазиятни кўриб, аранг учинчи ва тўртинчи бўлак орасига тушиб қолдим. Шундай инспекторнинг қўли машинам ўнг ён ойнасига тегиб кетди. Шу жойдан қочмай, инспектор келишини кутдим, унга йўл ўртасига сал эътибор билан чиқишини айтганим билан можаро бошланди», — дейди Алишер Рўзиохунов.\nУнинг айтишича, 6дан ортиқ ходим уни ўраб олган. «Инспектор ҳужжатларимни талаб қилди. Бердим. Шу орада қий-чув қилиб, ходимлар „буни расмийлаштир, одам урди“ деб „ақл“ ўргата бошлади. Мен сал шокка тушдим», — дейди у.\n«Шу орада шаҳар ИИББда кимни танисам, қўнғироқ қилиб, англашмовчилик билан ишни жиддийлаштираётганини тушунтирдим. Инспектор телефонимни олиб бир четга ўтиб кетди. Гўшакни нариёғидаги одам вазиятни унинг оғзидан эшитаётганди. Шу пайтдан ниқобда, ҳеч қандай таниш белгиси бўлмаган 2 нафар ходимнинг бири дубинка билан қорнимга солди. Ҳеч қандай сабаб йўқ. Айнан шу ходим менсимай, ҳақоратлаб гаплаша бошлади. Буни тушунмадим, аммо вазият кескинлашиб кетмаслиги учун хўп, ака деб тургандим. Шу хўп сўзим ҳам ёқмади шекилли. Дубинка зарбидан икки букилиб ерга ўтирдим…\nИнспектор телефонда суҳбатни тугатиб, қайтиб келди ва мен журналист эканимни қолганларга айтди. 10 дақиқадан сўнг, атрофдаги ходимлари тумтарақай бўлди. Инспектор ва зудлик билан шу жойга етиб келган раҳбари мени юпатиб кечирим сўради. Мен қабул қилдим. Аммо гап уларда эмасди. Хуллас, вазир жаноблари, иккиюзламачи, ўзбошимча ва ваколатини суистеъмол қилиб, одам урадиган, ҳақаротлайдиган ходимларингизни ислоҳ қилолмаяпсиз. Буни эплайдиган одамга ўрнингизни бўшатиб беринг", — дея ҳикоя қилади Алишер Рўзиохунов ўз Telegram каналида.\nЖурналист айби бўлган тақдирда инспектордан ўзини расмийлаштиришни 5 марта сўраганини айтган.\nТошкент шаҳар ИИББ муносабати\nТошкент шаҳар ИИББ Алишер Рўзиохунов билан содир бўлган ҳолат юзасидан муносабат билдирди.\n«Ижтимоий тармоқларда Кун.уз интернет нашри журналисти Алишер Рўзиохунов 22 дан 23 октябрга ўтар кечаси ички ишлар органлари ходимлари томонидан калтакланганлиги хақида маълумотлар тарқалмоқда. Тошкент шаҳар ИИББ томонидан мазкур маълумот ўрганиб чиқилиб, воқеада иштирок этган барча ходимларнинг ҳамда фуқаро А.Рўзиохуновнинг хатти-ҳаракатларига ҳуқуқий баҳо берилади», — дейилади баёнотда.\nИИББ фуқаролардан, блогер ва журналистлардан «ўз мавқеини рўкач қилиб ички ишлар органлари ходимларининг ишларига халақит бермасликларини, ижтимоий тармоқларда ўзи билан содир бўлган воқеаларни бузиб талқин этиб оммага намойиш қилмасликларини» сўраган.\nУшбу ҳолат бўйича Миллий масс-медиани қўллаб-қувватлаш ва ривожлантириш жамоат фонди Васийлик кенгаши раиси Комил Алламжонов ва унинг ўринбосари Саида Мирзиёева муносабат билдиришди.\n«Куни кеча журналист Алишер Рўзиохунов билан бўлиб ўтган ҳолатдан биз хавотирдамиз. Журналист ўз саҳифасида ёзган гаплари рост бўлса, уни ҳақиқатда ҳам ички ишлар ходимлари дубинка билан калтаклаган бўлса, биз ушбу ҳолат юзасидан хизмат текшируви ўтказиб, масалага ойдинлик киритилишини, айбдорларга нисбатан жазо чораси қўлланилишини Ўзбекистон Республикаси Ички ишлар вазирлигидан сўраймиз. Журналист томонидан қонун бузилган тақдирда ҳам унга нисбатан қўл кўтарилиши мумкин эмас. Ва қонун барча учун баробар бўлиши керак. Ушбу ҳолатни биз диққат билан кузатиб борамиз», — дейди Комил Алламжонов.\n«Албатта қонун барча учун баробар бўлиши керак. Ҳоҳ у оддий фуқаро ёки журналист бўлсин, лекин хизмат вазифасидаги ходимлар одамларга қўл кўтаришига қаршимиз. Журналистларни биз ҳар қандай ҳолатда ҳам ҳимоя қиламиз», — дея муносабат билдирди Саида Мирзиёева.


Ўзбекистон Ёзувчилар уюшмаси » МУЗЕЙГА САЁҲАТ\nАсосий Адиб ва жамият МУЗЕЙГА САЁҲАТ\nПрезидентимиз Шавкат Мирзиёев Ўзбекистон ижодкор зиёлилари вакиллари билан 2017 йил 3 август куни Тошкент шаҳрида бўлиб ўтган видеоселектор йиғилишида сўзлаган нутқида:\n“Бугун маърифатли дунёда шундай анъана мавжудки, йирик компаниялар, банклар, фирмалар маданий ташкилотларга ҳомийлик қилишни ўзлари учун шараф деб биладилар. Баъзан, қани эди, бизда ҳам шундай ҳомийлар кўпайса, деб орзу қиламан. Аждодларимиз ўз даврида яратган илмий ва ижодий мактабларнинг вужудга келишида аввало ана шундай маърифатпарвар ҳомийларнинг ҳиссаси ҳал қилувчи аҳамият касб этгани яхши маълум. Шундан келиб чиққан ҳолда, яна бир таклифни ўртага ташламоқчиман. Юртимиздаги етакчи ижодий ташкилотларнинг “дўстлари клублари”ни ташкил этсак, уларга йирик корхона, банк ва компанияларни ҳомий сифатида бириктириб қўйсак, шартнома асосида уларнинг доимий ҳамкорлигини йўлга қўйсак, нима дейсизлар?\nХалқ банки “Ўзбекистон Ёзувчилар уюшмасининг дўстлари клуби”га раҳбарлик қилмоқчи” деган таклифларни ўртага ташлагандилар.\nАйни пайтда АТ Халқ банки томонидан Ўзбекистон Ёзувчилар уюшмаси билан дўстлар клуби ташкил этилиб, адабиётни ривожлантириш, адибларни қўллаб-қувватлаш учун белгиланган чора-тадбирлар амалга оширилмоқда. АТ Халқ банкининг вилоят ва туман бўлимлари, меҳнат жамоаларида таниқли шоирлар, ёзувчилар билан ижодий учрашувлар, маънавий тадбирлар ўтказилмоқда.\nКуни кеча АТ Халқ банки ходимлари бир гуруҳ ёш ижодкорларни Ғафур Ғулом уй-музейига экскурсияга олиб борди.\nБугунги кунда Маданият вазирлиги тизимида 41 та музей ва уларнинг 76 та филиали фаолият кўрсатмоқда. Ана шу музейларда, ёрдамчи фондлар билан бирга, 1 миллион 736 мингдан зиёд экспонат мавжуд. Бу – жуда катта бойлик. Ёш авлоднинг музейларга саёҳати, тарихий шахслар яшаб, фаолият юритган муборак хонадонларни зиёрат қилиши уларнинг қалбида миллий қадриятларга ва Ватанга муҳаббат туйғуларини шакллантиришдаги таъсирчан воситалардан биридир.\nЁзувчилар уюшмаси қошидаги “Онажоним шеърият”тўгараги аъзолари, “Ижод” жамоат фонди томонидан биринчи китоблари нашр этилган ёш ижодкорларда Ўзбекистон халқ шоири Ғафур Ғулом яшаган ва ижод қилган уйни томоша қилиш, шоир таваллудининг 100 йиллиги муносабати билан ташкил этилган икки қаватли музей экспонатлари билан танишиш катта таассурот қолдирди.\nҒафур Ғуломнинг қизи Ўзбекистонда хизмат кўрсатган маданият ходими Олмосхон Ғуломова ёш ижодкорларни қизиқтирган саволларга жавоб берди.\nМузей зиёратидан сўнг АТ Халқ банки ёш ижодкорларни меҳмон қилди, бир пиёла чой устида адабиёт ва бадиий ижод мавзусидаги суҳбат давом этди.


Ўзбек журналистлари халқаро журналистика стандартларини ўрганди\nФеруза Қозоғистоннинг Чимкент шаҳрида Буюк Британиянинг Уруш ва тинчликни ёритиш институти – IWPR томонидан журналистиканинг халқаро стандартлари мавзуида икки кунлик семинар ўтказилди.\nСеминарда Ўзбекистон, Қирғизистон, Қозоғистон ва Тожикистондан мустақил ҳамда нодавлат ташкилотлар журналистлари иштирок этди.\nIWPRнинг Чимкентдаги ваколатхонаси мувофиқлаштирувчиси Ольга Дасибоеванинг сўзларига қараганда, семинарни ўтказишдан мақсад минтақа журналистларини халқаро журналистика меъёрлари билан таништиришдир. Тадбирда лондонлик мутахассислар маъруза ўқиган. Семинар иштирокчиларининг каттагина қисмини ўзбекистонликлар ташкил этган.\nМазкур семинарда иштирок этган ўзбекистонлик журналист Абдураҳмон Ташановнинг таъкидлашича, тадбир давомида халқаро журналистика қоидалари, адолат принциплари хусусида маърузалар ўқилган. Машғулотларда журналистларнинг турли шароитларда воқеъликка муносабатлари, уларнинг сиёсий жараёнлардаги иштироки мавзулари кўтарилган. Халқаро журналистика стандартларига иштирокчилар турлича баҳо берган. Баъзилар бу стандартлар холислик ва тезкорликдан иборатлигини айтса, айримлар адолат принциплари ва тезкорлик журналистиканинг асоси эканини билдирган.\nА.Ташановнинг айтишича, халқаро журналистика стандартлари амал қилиши учун, аввало, шароит бўлиши лозим. Ўзбекистонда эса бундай шарт-шароит етарли эмас.\nМаҳаллий журналист Сардорбек Олимовнинг фикрича, журналистикада халқаро стандарт, энг аввало, жамиятдаги сўз эркинлиги ҳамда ОАВга амалда тўртинчи ҳокимият мақоми берилишидан иборат.\nМаълумотларга кўра, ушбу семинарни ўтказишдан кўзланган яна бир мақсад хорижий нашрлар учун мақолалар ёзадиган журналистлар сафини кенгайтириш, маҳаллий матбуот учун ёзиладиган мақолалар сифатини яхшилашдир.


АҚШда Пан Ги Мун укасини ҳибсга олиш талаб қилинмоқда\n07:47 / 21.01.2017\nАҚШ ҳукумати Жанубий Кореядан БМТнинг собиқ бош котиби Пан Ги Муннинг укасини коррупция иши бўйича ҳибсга олишни талаб қилмоқда. Бу ҳақда Нью-Йоркнинг Манхеттен суди прокурори ёрдамчиси баёнотига иқтибос келтирган ҳолда Reuters ахборот агентлиги хабар бермоқда.\nПрокуратура вакилининг маълум қилишича, АҚШ Жанубий Кореяга Keangnam Enterprises Co Ltd. қурилиш компаниясининг собиқ маслаҳатчиларидан бири, Пан Ги Муннинг укаси Пан Ги Санни ҳибсга олиш талаби билан мурожаат қилган. АҚШ унинг экстрадициясини ҳам талаб қилмоқчи.\nСуд ҳужжатларига кўра, БМТ собиқ бош котиби жияни Пан Чу Хён ва унинг укаси Пан Ги Сан расмий шахсларни сотиб олиш мақсадида тил бириктиришда айбланмоқдалар.\nАхборот агентлиги маълумотларига кўра, коррупция иши Вьетнамда 800 млн долларлик бинолар мажмуасини сотиш билан боғланган. Маълум қилинишича, Пан Ги Муннинг жияни Нью-Йоркда кўчмас мулк сотувчи агент бўлиб ишлайди.\nБМТ бу ҳолат бўйича изоҳ беришдан бош тортган.


Ҳинд компанияси билан Қорақалпоғистондаги истиқболли лойиҳалар муҳокама қилинди - Халқ сўзи\n12:13 01 Декабрь 2020 Иқтисодиёт\nҲудудларнинг иқтисодий салоҳиятини ошириш, тармоқларга хорижий сармояларни кенг жалб қилишга қаратилган амалий ишлар доирасида жорий йилнинг 30 ноябрь куни мамлакатимизнинг Ҳиндистондаги Элчихонаси кўмагида Ҳиндистоннинг “Rising Hongfa Group” компанияси раҳбарияти ҳамда Қорақалпоғистон Республикаси Инвестициялар ва ташқи савдо вазирлиги вакиллари ўртасида видеоконференция шаклида музокаралар ташкил этилди.\n“Rising Hongfa Group” кўп тармоқли компания бўлиб, қурилиш материаллари, тиббий асбоб-ускуналар ишлаб чиқариш, саноат чиқиндиларини қайта ишлаш, муқобил энергия манбалари ва бошқа қатор йўналишларда фаолият олиб боради. Ҳиндистон, Бирлашган Араб Амирликлари (Дубай), Уммон, Камбоджа ва Эфиопияда ишлаб чиқариш корхоналари мавжуд.\nМузокаралар давомида ҳинд тадбиркорларига Қорақалпоғистон Республикасининг иқтисодий салоҳияти ва мавжуд имкониятлар ҳақида ахборот берилиб, манзилли лойиҳавий таклифлар тақдим этилди.\n“Rising Hongfa Group” компанияси вакиллари Қорақалпоғистон Республикаси ҳудудида қурилиш материаллари ишлаб чиқаришга ихтисослашган замонавий корхонани ишга тушириш бўйича лойиҳани амалга оширишга қизиқиш билдирди. Бу борада тегишли ҳамкорлик меморандум лойиҳаси кўриб чиқилди.\nМазкур инвестицион лойиҳа бўйича қўшимча маълумотлар алмашилгандан сўнг, яқин муддатларда ҳинд компанияси делегацияси Қорақалпоғистонга ташриф буюради.